<p>Όσοι την έχουν βιώσει την περιγράφουν ως ένα από τα πλέον δυσάρεστα συναισθήματα. Με τον όρο κρίση πανικού ή διαταραχή πανικού, οι ψυχολόγοι περιγράφουν συνοπτικά το ξαφνικό έντονο άγχος, το οποίο κλιμακώνεται απότομα και απειλητικά για την υπόσταση των ανθρώπων και εκδηλώνεται με πληθώρα ψυχικών αλλά και σωματικών συμπτωμάτων.</p>
<p>Όπως σημειώνουν οι ειδικοί, δεν είναι απαραίτητο να παρουσιάζονται όλα από τα παρακάτω ψυχολογικά και σωματικά συμπτώματα.</p>
<p>Δείτε τα αναλυτικά για να κρίνετε αν έχετε βιώσει και οι ίδιοι μία κρίση πανικού:</p>
<p><span style="text-decoration: underline;"><strong>Ψυχολογικά Συμπτώματα</strong></span></p>
<p>- Αδυναμία προσοχής και συγκέντρωσης</p>
<p>- Έντονος φόβος για την υγεία και πολλές φορές τρόμος για την απώλεια της ζωής</p>
<p>- Φόβος ότι το άτομο θα χάσει τον έλεγχο</p>
<p>- Φόβος ότι το άτομο οδηγείται στην παράνοια</p>
<p>- Έντονος φόβος ότι η κατάσταση αυτή θα επαναληφθεί</p>
<p>- Φόβος για κλειστούς χώρους – έλλειψη οξυγόνου</p>
<p>- Φόβος για πολύβουα και πολυπληθή μέρη</p>
<p>- Υποχόνδρια συμπεριφορά σε σχέση με την υγεία</p>
<p><span style="text-decoration: underline;"><strong>Σωματικά Συμπτώματα</strong></span></p>
<p>- Δύσπνοια και αίσθημα έλλειψης αέρα</p>
<p>- Ταχυκαρδία και αίσθημα παλμών</p>
<p>- Μυϊκή ένταση σφίξιμο και κράμπες</p>
<p>- Τάση λιποθυμίας</p>
<p>- Ζάλη και τρέμουλο</p>
<p>- Αίσθημα αστάθειας και έλλειψης ισορροπίας</p>
<p>- Αίσθημα βάρους στο στήθος</p>
<p>- Μούδιασμα και μυρμηγκιάσματα σε όλο το σώμα</p>
<p>- Εξάψεις – ρίγη και έντονη εφίδρωση κυρίως στα άκρα</p>
<p>- Ναυτία και στο στομάχι και έντονη τάση προς έμετο</p>
<p>Θα πρέπει να γνωρίζετε ότι αρκεί ο συνδυασμός μόλις 4 συμπτωμάτων κατά το ίδιο χρονικό διάστημα, για να συμπεράνουμε ότι βιώσαμε μία κρίση πανικού.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%ce%ba%cf%81%ce%af%cf%83%ce%b7-%cf%80%ce%b1%ce%bd%ce%b9%ce%ba%ce%bf%cf%8d-%cf%84%ce%b9-%ce%b5%ce%af%ce%bd%ce%b1%ce%b9-%ce%ba%ce%b1%ce%b9-%cf%80%cf%8c%cf%83%ce%bf%ce%b9-%cf%84%ce%b7%ce%bd-%ce%ad%cf%87/">e-reportaz.gr</a>