Οι σχέσεις είναι απλά μαθηματικά. Δεν ισχύει όμως αυτό πλέον, μιας και οι άνθρωποι έχουν γίνει δύσκολοι και απαιτητικοί. Και αυτό, γιατί οι περισσότεροι επιλέγουν να ακολουθήσουν τον δρόμο της απιστίας και του ψέματος, με αποτέλεσμα να τα κάνουν όλα λάθος. Δίνουν υποσχέσεις και τις παίρνουν πίσω χωρίς να υπολογίσουν στιγμή τις συνέπειες.

Φυσικά, υπάρχουν και εξαιρέσεις. Όταν, δηλαδή, οι σχέσεις απ” την αρχή έχουν τα πρώτα δείγματα ότι κάτι δεν πάει καλά. Οι περισσότερες αποτυγχάνουν όχι γιατί δεν είναι κατάλληλος ο ένας για τον άλλον, αλλά γιατί κανείς δεν προσπαθεί όσο πρέπει.

Βέβαια, ορισμένες από αυτές πραγματικά δεν έχουν σωτηρία. Κάποιες όμως αξίζουν την προσπάθεια, επομένως τι πρέπει να κάνετε γι’αυτό; Πώς μπορείτε να βοηθήσετε να δουλέψει αυτό που έχετε χτίσει; Διαβάστε τα ακόλουθα βήματα και ίσως έχετε τα επιθυμητά αποτελέσματα:

<strong>1. Εστιάστε στην ευτυχία του συντρόφου σας!</strong>
Πραγματική αγάπη σημαίνει να αγαπάτε τον σύντροφο σας και να φροντίζετε να τον κάνετε ευτυχισμένο. Επομένως, μήπως έχετε δώσει περισσότερη σημασία στον εαυτό σας; Μήπως τον έχετε παραμελήσει; Η αγάπη δεν είναι μονόπλευρη και η ευτυχία του άλλου πρέπει να είναι αμοιβαία.

Όταν τα πράγματα δυσκολεύουν σε μία σχέση, τότε δημιουργείται ένα μεγάλο χάσμα μεταξύ σας, οπότε επανέρχεστε εκεί απ” όπου ξεκινήσατε. Σε αυτή την περίπτωση, η επικοινωνία είναι πραγματικά σημαντική γιατί μόνο έτσι θα λυθούν όλα τα προβλήματα.
Επομένως, απλά να είστε θετικές προς στη σχέση σας γιατί αν τα παρατήσετε πως αλλιώς θα έχετε προσπαθήσει για αυτήν;

<strong>2. Πρέπει να λειτουργείτε σαν ομάδα!</strong>
Ο εγωισμός είναι ένα συχνός λόγος που τα περισσότερα ζευγάρια χωρίζουν. Ορισμένοι θεωρούν ότι είναι το κέντρο του σύμπαντος και επιθυμούν την απόλυτη προσοχή απ” ο ταίρι τους. Αυτό προφανώς πρέπει να σταματήσει και να λειτουργείτε και οι δύο σαν μια ομάδα.

Η ζωή έχει τις δυσκολίες της, επομένως, γιατί να μην εκτιμήσετε ότι έχετε έναν σύντροφο δίπλα σας που σας χρειάζεται και τον χρειάζεστε; Οι άνθρωποι δεν είναι φτιαγμένοι για να ζουν μόνοι τους, αλλά για να αγαπούν και να αγαπιούνται. Και μόνο όταν είναι δύο, ξεπερνιούνται τα εμπόδια και τα προβλήματα.

<strong>3. Νομίζετε ότι όντως κάνετε προσπάθεια!</strong>
Η πραγματική προσπάθεια γίνεται με πράξεις και όχι με λόγια. Όταν φεύγετε απ΄το «εγώ» και γίνεστε «εμείς», τότε αυτό που επιθυμείτε εσείς μπαίνει σε δεύτερη μοίρα απ” αυτό που χρειάζεται η σχέση σας.

Ο συμβιβασμός πρέπει να υπάρχει σε όλους τους τομείς της σχέσης σας, χωρίς δεύτερες σκέψεις. Μόνο όταν θα προσπαθήσετε πραγματικά γι” αυτήν, θα δείτε τα κατάλληλα αποτελέσματα.