Δύο μέρες έμειναν μέχρι τον <strong>Αυθεντικό Μαραθώνιο της Αθήνας</strong>, μία διοργάνωση που έχει εδραιωθεί στη συνείδηση όλων ως μια μεγάλη αθλητική και κοινωνική γιορτή. Ο Μαραθώνιος Αθηνών δεν είναι μόνον ένα αθλητικό γεγονός διεθνούς εμβέλειας, αλλά και ένας δύσκολος αγώνας δρόμου για λίγους, μια σκληρή διαδρομή 42.195 μέτρων.

Την <strong>Κυριακή 8 Νοεμβρίου,</strong> περισσότεροι από 43.000 δρομείς θα βρεθούν στην εκκίνηση των αγώνων 5 και 10 χλμ. στο κέντρο της Αθήνας καθώς και της αυθεντικής διαδρομής των 42 χλμ. με αφετηρία τον Μαραθώνα.

Το <strong>healthreportaz.gr</strong> συγκέντρωσε για τους δρομείς κάποιες συμβουλές που θα τους βοηθήσουν στην αποφυγή δυσάρεστων καταστάσεων την κρίσιμη ημέρα του αγώνα.
<ul>
	<li><strong>Η σωστή διατροφή παίζει σημαντικό ρόλο.</strong> Μην υποθέσετε ότι μπορείτε να φάτε ή να πιείτε ό, τι θέλετε, γιατί το τρέξιμο θα κάψει τις θερμίδες. Την ημέρα που τρέχετε είναι καλό να κάνετε ένα πολύ ελαφρύ και μικρό γεύμα που να περιλαμβάνει  πολλούς υδατάνθρακες και λίγες πρωτεΐνες, 2 έως 3 ώρες πριν τον αγώνα.</li>
	<li>Διαλέγουμε πάντα το κατάλληλο για τον τύπο του ποδιού μας <strong>αθλητικό υπόδημα</strong>. Σημαντικό ρόλο παίζουν τα παπούτσια μας τα οποία θα πρέπει να είναι ειδικά για τρέξιμο.</li>
	<li><strong>Απαραίτητο το καλό ζέσταμα και οι διατάσεις πριν το τρέξιμο.</strong> Δεν ξεχνάμε ότι ζεσταινόμαστε (με 5 λεπτά γρήγορο περπάτημα) για να κάνουμε διατάσεις και όχι το αντίθετο.</li>
	<li><strong>Αποφεύγουμε επιφάνειες τρεξίματος</strong> (πχ. ανηφόρα-κατηφόρα) που μπορούν να επιδεινώσουν ένα πρόβλημα που υπάρχει μέχρι αυτό να εκλείψει.</li>
	<li><strong>Τρέξτε χαλαρά</strong>, έτσι ώστε να μπορείτε να επικοινωνείτε με κάποιον που τρέχει δίπλα σας χωρίς να χάνετε τον έλεγχο της αναπνοής σας.</li>
	<li><strong>Φροντίστε το τρέξιμο να είναι απόλαυση</strong>. Επιλέξτε τόπους άσκησης που σας κάνουν να νιώθετε χαλαροί.</li>
	<li>Από τεχνική άποψη, δώστε ιδιαίτερη σημασία σε δικέφαλους, τετρακέφαλους και γάμπες και εφαρμόστε ελαφρές διατατικές ασκήσεις στις αντίστοιχες μυϊκές ομάδες.</li>
	<li>Συγκεντρωθείτε και <strong>ακολουθήστε το ρυθμό</strong> που σας αρμόζει. Αποφύγετε γενικότερα να επιλέξετε κάποιον γρηγορότερο από εσάς για να τρέξετε παρέα. <strong>Αποφύγετε επίσης οποιαδήποτε ανταγωνιστική προσπάθεια όταν τρέχετε.</strong></li>
	<li><strong>Μην τρέχετε όταν νιώθετε πόνο.</strong> Ο πόνος είναι μήνυμα από το σώμα σας ότι έχετε υπερβεί κάποια όρια τη δεδομένη χρονική στιγμή. Σταματήστε ακόμα και αν έχετε τρέξει ελάχιστα σε σχέση με αυτό που κάνετε συνήθως.</li>
	<li><strong>Μένουμε καλά ενυδατωμένοι.</strong> Υπολογίζουμε τις απώλειες υγρών μετρώντας το βάρος μας – χωρίς ρούχα – πριν και μετά το τρέξιμο. Για κάθε 1 κιλό που έχουμε χάσει πρέπει να πίνουμε περίπου 200ml νερό. Το τέλειο είναι 200ml νερό 50 λεπτά πριν τον αγώνα. Ένα καλό tip είναι να πίνουμε πολλά υγρά (κυρίως νερό) έως και μια ημέρα  πριν τον αγώνα! <strong>Αποφεύγουμε οπωσδήποτε  τις υπερβολικές ποσότητες υγρών την ημέρα του αγώνα.</strong></li>
</ul>
<strong>Μετά το τρέξιμο</strong>

Κάνουμε αποθεραπεία με διατάσεις και βάζουμε πάγο σε επώδυνα σημεία (πχ. γόνατο, αχίλλειος τένοντας) μετά το τρέξιμο.

Επίσης ένα σάντουϊτς με τυρί χαμηλών λιπαρών και μία μικρή μπανάνα αναπληρώνουν τις απώλειες σε βασικά ιχνοστοιχεία.

&nbsp;

&nbsp;

&nbsp;

&nbsp;