<p>Έντονο κλίμα επικρατεί στον Ιατρικό Σύλλογο Αθήνας, ενόψει των εκλογών στις 12 και 13 Οκτωβρίου για την ανάδειξη του νέου ΔΣ, του Πειθαρχικού Συμβουλίου αλλά και των εκπροσώπων του στον Πανελλήνιο Ιατρικό Σύλλογο (ΠΙΣ).</p>
<p>Το ήδη τεταμένο κλίμα ήρθε να εντείνει η απόφαση του τωρινού προεδρείου του ΙΣΑ να επιτρέψει τη συμμετοχή του συνδυασμού «Ιατροί του Ελληνισμού» στην εκλογική αναμέτρηση, συνδυασμού που πρόσκειται στο κόμμα της Χρυσής Αυγής.</p>
<p>Ήδη 4 συνδυασμοί προσκείμενοι στο χώρο της αριστεράς, της δεξιάς αλλά και ανεξάρτητοι, ζήτησαν τη μη επικύρωση του συνδυασμού «Ιατροί του Ελληνισμού» διότι «παραβιάζει βασικές αρχές της ιατρικής δεοντολογίας, όπως την χωρίς καμία διάκριση παροχή ιατρικής φροντίδας ανεξάρτητα φυλής, χρώματος, θρησκείας, σεξουαλικών προτιμήσεων κλπ».</p>
<p>Η κατάθεση της αίτησης για μη επικύρωση της συμμετοχής των γιατρών της Χρυσής Αυγής στις εκλογές προκάλεσε έντονη και πολύωρη συνεδρίαση στον Ιατρικό Σύλλογο, χωρίς ωστόσο να υπάρξει κάποια διαφορετική εξέλιξη επί του θέματος.</p>


 Πηγή : <a href="http://www.e-reportaz.gr/%ce%b5%ce%bc%cf%86%cf%8d%ce%bb%ce%b9%ce%bf%cf%82-%cf%83%cf%84%ce%bf%ce%bd-%ce%b9%ce%b1%cf%84%cf%81%ce%b9%ce%ba%cf%8c-%cf%83%cf%8d%ce%bb%ce%bb%ce%bf%ce%b3%ce%bf-%ce%b1%ce%b8%ce%ae%ce%bd/">e-reportaz.gr</a>