Δεν υπάρχει αύξηση κρουσμάτων μηνιγγίτιδας στη χώρα τη συγκεκριμένη χρονική περίοδο, τονίζει το Κέντρο Ελέγχου και Πρόληψης Νοσημάτων (ΚΕΕΛΠΝΟ), επισημαίνοντας παράλληλα ότι υπάρχει αυξημένος κίνδυνος για την εμφάνιση της νόσου σε χώρους όπου υπάρχει συγχρωτισμός λόγω μεγάλων συναθροίσεων ατόμων, όπως τα Κέντρα Φιλοξενίας Προσφύγων. Με αφορμή περιστατικό μηνιγγιτιδοκοκκικής νόσου από μηνιγγιτιδόκοκκο οροομάδας Α σε κοριτσάκι ηλικίας 4 ετών σε Κέντρο Φιλοξενίας Προσφύγων στη Μυτιλήνη, που κατέληξε στο «Βοστάνειο» Γ.Ν. Μυτιλήνης, το ΚΕΕΛΠΝΟ ανακοίνωσε ότι η διάγνωση τεκμηριώθηκε σήμερα στο Εθνικό Κέντρο Αναφοράς Μηνιγγίτιδας (ΕΚΑΜ) της Εθνικής Σχολής Δημόσιας Υγείας (ΕΣΔΥ).

&nbsp;