<div class="text-body">

Η ασφαλιστική εταιρεία <strong>Euroins</strong> ανακοίνωσε ότι προκειμένου να διαφυλάξει τη φήμη και το όνομά της, τα συμφέροντα των μετόχων, των εργαζομένων και των πελατών της έχει ήδη προβεί σε όλες εκείνες τις απαραίτητες νομικές ενέργειες αναφορικά με τον εντοπισμό των υπευθύνων της έκδοσης του<strong> πλαστού ασφαλιστηρίου συμβολαίου</strong>.

Στην ανακοίνωση της η <strong>Euroins</strong> επισημαίνει αναλυτικά τα εξής:
«Το συγκεκριμένο <strong>πλαστό ασφαλιστήριο συμβόλαιο</strong> εντοπίστηκε στην Κεντρική Μακεδονία και άμεσα η <strong>Euroins</strong> προέβη σε όλες εκείνες τις κινήσεις που απαιτούνται, προκειμένου να ταυτοποιηθεί ο κάτοχος, αλλά και οι εμπλεκόμενοι σε αυτή την<strong> «απάτη»</strong> εις βάρος της. Στην παρούσα φάση η υπόθεση βρίσκεται στο στάδιο της έρευνας από τις αστυνομικές Αρχές.

Έχει εντοπιστεί ο κάτοχος του <strong>πλαστού συμβολαίου</strong> και διενεργείται προανάκριση για να εντοπιστούν άλλοι εμπλεκόμενοι, προκειμένου να τους οδηγήσουν ενώπιον των Δικαστικών Αρχών.

Οι <strong>Euroins</strong> δεν θα ανεχτεί τα λαμόγια που αμαυρώνουν τον κλάδο μας, και οι διαμεσολαβητές ή ιδιώτες θα αντιμετωπίζουν το νόμο, όπως άλλωστε έχει πράξει και στην προκειμένη περίπτωση.

Η <strong>Euroins</strong>, "Η Εταιρία των Ασφαλιστών" δεν θα αφήσει κανέναν να παίξει την εικόνα και το κύρος της και θα διασφαλίζει τα συμφέροντα των συνεργατών της στέλνοντας τους στο καλάθι του νομού τα ασφαλιστικά σκουπίδια.

Η εταιρία μας παραμένει στην τροχιά ανάπτυξης την οποία έχει χαράξει ο κος <strong>Μάκαρης Κωνσταντίνος</strong> από την πρώτη ημέρα εργασιών της επί ελληνικού εδάφους. Στο πλαίσιο αυτό εντάσσονται άλλωστε κι οι κινήσεις νέων εξαγορών, ανάπτυξη νέων κλάδων μετά και την ολοκλήρωση της συμφωνίας με την Credit Agricole Life».

</div>