Ένας στους 11 ενήλικες παγκοσμίως πάσχουν από σακχαρώδη διαβήτη, ενώ την ίδια στιγμή το ποσοστό των διαβητικών τετραπλασιάστηκε το 2014 (422 εκατ.) σε σύγκριση με το 1980 (108 εκατ.), σύμφωνα με εκτενές ρεπορτάζ του "BBC". 

Και ενώ τα υψηλά επίπεδα σακχάρου θεωρούνται ως κυριότερη αιτία θανάτου παγκοσμίως (3.7 εκατ. ετησίως), η δραματική αύξηση των πασχόντων θα συνεχιστεί αν δεν υπάρξουν "δραστικά μέτρα". Σε αυτό το πλαίσιο, η ανωτέρω αύξηση αφορά κυρίως διαβητικούς τύπου 2. Λαμβάνοντας υπόψη τα ιδιαίτερα υψηλά ποσοστά παχυσαρκίας ανά τον κόσμο δεν θα πρέπει να προκαλεί ερωτήματα μια τέτοιου είδους εξέλιξη. 

Υπενθυμίζεται ότι ο σακχαρώδης διαβήτης χαρακτηρίζεται από διαταραχή του μεταβολισμού των υδατανθράκων, λιπών και πρωτεϊνών, η οποία οφείλεται στην έλλειψη παραγωγής ινσουλίνης από το πάγκρεας ή ανικανότητα της ινσουλίνης να διευκολύνει τη μεταφορά της γλυκόζης στα κύτταρα, ενώ σχετικά με τις πιθανές επιπτώσεις του, αυξάνει τον κίνδυνο εγκεφαλικού επεισοδίου, νεφρικής ανεπάρκεια, τύφλωσης και επιπλοκών στην εγκυμοσύνη, και λοιμώξεων του ποδιού που οδηγούν στον ακρωτηριασμό. 

Ως κυριότεροι τρόποι αντιμετώπισής του προκρίνονται τόσο η σωστή διατροφή όσο και η σωματική άσκηση, όπως αναφέρει το "BBC". Ωστόσο, καθοριστικής σημασίας ζήτημα αποτελεί το είδος, η ένταση, η διάρκεια, και η συχνότητα ενός αθλήματος.
