Το τσιγάρο θα σκοτώσει έναν στους τρεις νέους Κινέζους έως το 2030, καθώς η χώρα αντιμετωπίζει μία πρωτοφανή επιδημία καπνίσματος.

Σύμφωνα με τα αποτελέσματα επιστημονικής έρευνας, η οποία δημοσιεύεται στην Επιστημονική Επιθεώρηση Lancet, δύο στους τρεις άνδρες στην Κίνα ξεκινούν το κάπνισμα στην Κίνα πριν κλείσουν τα 20 τους, με αποτέλεσμα περί τα δύο εκατομμύρια να κινδυνεύουν να χάσουν τη ζωή του τα επόμενα 15 χρόνια.

Τα αποτελέσματα έδειξαν ότι οι ετήσιοι θάνατοι από κάπνισμα στη Κίνα, κυρίως ανάμεσα στους άνδρες, άγγιξαν το εκατομμύριο, το 2010. Αν συνεχιστούν οι σημερινές τάσεις, μέχρι το 2030 ο αριθμός θα φτάσει τα δύο εκατομμύρια και πιθανότατα τα τρία εκατομμύρια έως το 2050.

Οι ερευνητές υποστηρίζουν ότι οι επιπτώσεις του καπνίσματος από τη μεγάλη αύξηση καπνιστών ανδρών σε νεαρή ηλικία που ξεκίνησαν τις πρόσφατες δεκαετίες, τώρα έχει αρχίσει να διαφαίνεται. Το ποσοστό όλων των θανάτων ανδρών, στις ηλικίες 40 έως 79, που αποδίδονται στο κάπνισμα έχουν διπλασιαστεί στο 20% περίπου, από το περίπου 10% που ήταν στην αρχή της δεκαετίας του ’90, ενώ στις πόλεις, το ποσοστό είναι ακόμα υψηλότερο - 25%, με ανοδική τάση.

Το κάπνισμα, αιτία του καρκίνου του πνεύμονα - μια μορφή καρκίνου με υψηλό ποσοστό θνησιμότητας - αποτελεί παγκοσμίως τη μεγαλύτερη αιτία πρόωρων θανάτων, καθώς ευθύνεται για χρόνιες παθήσεις όπως καρδιακή ανεπάρκεια, εγκεφαλικό και ψηλή πίεση.