To τέλειο <strong>Smokey Eye</strong> προσθέτει βάθος, μυστήριο και ταιριάζει σε όλες τις ώρες της ημέρας ανάλογα με την ένταση. Δοκιμάστε να τονίσετε μόνο στο κάτω μέρος για αναπάντεχα εντυπωσιακό look κι απόλυτα ταιριαστό με το φθινόπωρο. Δείτε πως θα το πετύχετε:
<strong>
Βήμα 1. </strong>Αρχίζουμε με καθαρό πρόσωπο βάζοντας λίγο primer στα βλέφαρα και στην ζώνη Τ.
Μια ανοιχτόχρωμη σκιά στο βλέφαρο, όπως ένα πολύ απαλό ροζ για να γίνει πιο έντονο το κοντράστ. Για τις εκκεντρικές, τέλεια ιδέα είναι μια σκιά σε πολύ έντονο χρώμα.

<strong>Βήμα 2. </strong>Τραβάμε μια γραμμή με μαύρο ή καφέ μολύβι eyeliner κατά μήκος των κάτω βλεφαρίδων.

<strong>Βήμα 3.</strong> Με μικρό πλακέ πινέλο απαλύνουμε τη γραμμή τρίβοντας απαλά.

<strong>Βήμα 4. </strong>Βάζουμε τη σκιά με ειδικό πινέλο. Προσέξτε το χρώμα να κάνει αντίθεση με των ματιών σας. Για παράδειγμα αν τα μάτια σας είναι πράσινα η ιδανική σκιά είναι σκούρο καφέ. Αν είναι μπλε, ταιριάζει πολύ το μπρονζέ. Για τα καστανά μάτια τα πράσινα και μωβ δείχνουν καταπληκτικά.

<strong>Βήμα 5. </strong>Τέλος, απλώνουμε δύο στρώσεις μάσκαρα αφού έχουμε χρησιμοποιήσει το ειδικό ψαλίδι για γυριστές βλεφαρίδες, χτενίζουμε τα φρύδια και προσθέτουμε απαλό χρώμα στα χείλη που δεν θα κλέψει την παράσταση από τα μάτια.

Σε μερικά μόνο λεπτά έχετε πετύχει το look που θα αλλάξει την εμφάνισή σας από πρωινή, σε εντυπωσιακή κι έτοιμη για την βραδινή έξοδο.

&nbsp;