<p>Μια ακόμη Ελληνίδα διαπρέπει στο εξωτερικό, αυτή τη φορά στο χώρο της Ιατρικής. Ο λόγος για την Αγγελική Ασημάκη, ερευνήτρια στην παθολογοανατομία, που συντέλεσε στην ανακάλυψη ενός νέου φαρμάκου για τη ρύθμιση της αρρυθμίας στη καρδιά. Μαζί με την ερευνητική ομάδα όπου και συμμετέχει, του Πανεπιστημίου Χάρβαρντ, ήρθαν σε σημαντικές για την υγεία, ανακαλύψεις ύστερα από τα πειράματα που εκτέλεσαν. Το εν λόγω φάρμακο στοχεύει απευθείας στο μηχανισμό που προκαλεί την αρρυθμία.</p>
<p>Έχοντας και η ίδια προσωπικό βίωμα λόγω μιας καρδιολογικής φύσεως πάθηση, έδειξε από μικρή ιδιαίτερο ενδιαφέρον για την Ιατρική. Έτσι, ύστερα από τις σπουδές της σε Αγγλία και ΗΠΑ, ξεχώρισε για ακόμη μια φορά το 2009 με την ανακάλυψη μιας μη επεμβατικής διαγνωστικής εξέτασης για την αρρυθμογενική καρδιομυοπάθεια δεξιάς κοιλίας η οποία δημοσιεύτηκε και στο περιοδικό: «New England Journal of Medicine».</p>
<p>&nbsp;</p>
<p>&nbsp;</p>