Ο ιατρικός σύλλογος Αθνών καλεί όλους τους γιατρούς  να συμμετάσχουν στην 24ώρη αποχή από τα καθήκοντά τους και στην συγκέντρωση και πορεία διαμαρτυρίας έξω από το Υπουργείο Εργασίας, που θα πραγματοποιηθεί την Δευτέρα 25/01/2016 και ώρα 11.30.
Θα ακολουθήσει πορεία προς την Βουλή.
Το προσχέδιο της κυβέρνησης για το ασφαλιστικό σύστημα, αποτελεί ταφόπλακα για το ασφαλιστικό και καλούμε τους συναδέλφους να συμμετάσχουν ενεργά στην πορεία διαμαρτυρίας, δίνοντας δυναμικό παρόν.

Στην ανωτέρω μεγάλη κινητοποίηση κατά του ασφαλιστικού συμμετέχουν και στηρίζουν οι παρακάτω Φορείς:
1) Πανελλήνιος Σύλλογος Φυσικοθεραπευτών, 2) Πανελλήνια Ομοσπονδία Σωματείων Κλινικοεργαστηριακών Ειδικοτήτων ΠΟΣΚΕ, 3) Πανελλήνια Ομοσπονδία Σωματείων Ιδιωτικής Πρωτοβάθμιας Υγείας ΠΟΣΙΠΥ, 4) Ελληνική Εταιρεία Φυσικής Ιατρικής και Αποκατάστασης, 5) Ελληνική Ψυχιατρική Εταιρεία, 6) Ελληνικό Κολλέγιο Οφθαλμολογίας, 7) Ένωση Ελευθεροεπαγγελματιών Ιατρών Αττικής (ΕΕΛΙΑ), 8) Ένωση Ελευθεροεπαγγελματιών Καρδιολόγων Ελλάδος, 9) Ένωση Πνευμονολόγων Ελλάδας, 10) Επαγγελματική Ένωση Αγγειοχειρούργων Ελλάδος, 11) Επαγγελματική Ένωση Γαστρεντερολόγων Ελλάδας, 12) Επαγγελματική Ένωση Ελλήνων Δερματολόγων-Αφροδισιολόγων, 13) Πανελλήνια Ένωση Ελευθεροεπαγγελματιών Ακτινολόγων, 14) Πανελλήνια Ένωση Ελευθεροεπαγγελματιών Ιατρών Ενόπλων Δυνάμεων και Σωμάτων Ασφαλείας, 15) Πανελλήνια Ένωση Ελευθεροεπαγγελματιών Φυσικοθεραπευτών, 16) Πανελλήνια Ένωση Μονάδων Ημερήσιας Νοσηλείας, 17) Πανελλήνια Ένωση Πολυϊατρείων και Ιδιωτικών Ιατρικών Εταιρειών, 18) Πανελλήνια Ένωση Πρωτοβάθμιας Φροντίδας Υγείας ΕΟΠΥΥ (Π.Ε.ΠΦΥ-ΕΟΠΥΥ), 19) Πανελλήνια Επαγγελματική Ένωση Εργαστηριακών Γιατρών - Βιοπαθολόγων - Κυτταρολόγων - Παθολογοανατόμων ΠΕΕΒΙ.