Το άγχος της καθημερινότητας και οι υποχρεώσεις οδηγούν πολλούς ανθρώπους στο να μην μπορούν να απολαύσουν έναν ήσυχο και ωφέλιμο ύπνο.

Ωστόσο, υπάρχουν ορισμένες συνήθειες που μπορεί επίσης να ευθύνονται για την αϋπνία, τις διακοπές στον ύπνο ή τη σύντομη διάρκεια του ύπνου.

<span style="text-decoration: underline;"><strong>Ας τις γνωρίσουμε, προκειμένου να τις αποφύγουμε:</strong></span>

<span style="color: #ff0000;"><strong>Γυμναστική</strong></span>

Η έντονη σωματική άσκηση, όπως το τρέξιμο και τα βάρη, ανεβάζουν τη θερμοκρασία του σώματος, επιταχύνουν το ρυθμό της αναπνοής και αυξάνουν τους παλμούς της καρδιάς, ως εκ τούτου δε θεωρούνται ό,τι καλύτερο πριν τον ύπνο.

Αντίθετα, χαλαρωτικές μορφές άσκησης όπως η γιόγκα είναι κατάλληλες για κάθε στιγμή της ημέρας.

Παράλληλα, σύμφωνα με τους ειδικούς, και το σεξ «ενδείκνυται» πριν τον ύπνο, αφού συνεπάγεται την απελευθέρωση ενδορφινών, οι οποίες προωθούν τη χαλάρωση.

<span style="color: #ff0000;"><strong>Υπερβολική κατανάλωση φαγητού</strong></span>

Όταν κοιμόμαστε, το πεπτικό σύστημα δε λειτουργεί ιδιαίτερα αποδοτικά, λόγω της στάσης του σώματος στον ύπνο.

Έτσι, εάν καταναλωθεί λίγη ώρα πριν τον ύπνο, ένα μεγάλο γεύμα, ιδιαίτερα εάν είναι πικάντικο, μπορεί να πυροδοτήσει κρίση γαστροοισοφαγικής παλινδρόμησης, ή να μην επιτρέψει στον οργανισμό να περάσει στα βαθύτερα και πιο αποκαταστατικά στάδια του ύπνου.

<span style="color: #ff0000;"><strong>Χρήση ηλεκτρονικών συσκευών</strong></span>

Το φως που εκπέμπουν οι ηλεκτρονικές συσκευές «απορρυθμίζει» το βιολογικό ρολόι και καθυστερεί τον ύπνο, καθώς προωθεί την εγρήγορση.

<span style="color: #ff0000;"><strong>Υπερκατανάλωση αλκοόλ</strong></span>

Ένα ποτήρι κόκκινο κρασί είναι το ιδανικό συνοδευτικό για το βραδινό γεύμα, ωστόσο η υπερκατανάλωση αλκοόλ συνδέεται με διακοπές στον ύπνο κατά τη διάρκεια της νύχτας. Επίσης, η επίδραση του αλκοόλ στους μύες της ρινοφαρυγγικής οδού αυξάνει τις πιθανότητες ροχαλητού.

<span style="color: #ff0000;"><strong>Κατανάλωση καφεΐνης</strong></span>

Καφεΐνη δεν περιέχει μόνο ο καφές, αλλά και αρκετά αναψυκτικά, το τσάι, διάφορα ενεργειακά ποτά και η σοκολάτα.

Ως εκ τούτου, τα άτομα που αντιμετωπίζουν δυσκολίες στον ύπνο πρέπει να αποφεύγουν αυτά τα προϊόντα από το απόγευμα και μετά.