Η Παθολογική-Διαβητολογική Κλινική και το Διαβητολογικό Κέντρο της Γενικής Κλινικής ΙΑΣΩ General υπό την αιγίδα της ΜΚΟ «Με Οδηγό το Διαβήτη-Κάρτα Διαβήτη» και του Ιατρικού Συλλόγου Κορινθίας, πρόκειται να πραγματοποιήσει Επιστημονικές Εκδηλώσεις ολοκληρωμένης ενημέρωσης του κοινού για θέματα που αφορούν το Σακχαρώδη Διαβήτη στο Βραχάτι Κορινθίας (Ξενοδοχείο Alkyon Hotel) την Παρασκευή 12 Ιουνίου και την Κυριακή 14 Ιουνίου 2015.

Επιπλέον, το Σάββατο 13 Ιουνίου πραγματοποιείται από την Ελληνική Εταιρεία Έρευνας και Εκπαίδευσης στην Πρωτοβάθμια Φροντίδα Υγείας σε συνεργασία με την Παθολογική-Διαβητολογική Κλινική και το Διαβητολογικό Κέντρο του ΙΑΣΩ General Επιστημονική Ημερίδα που απευθύνεται σε ιατρούς, με χορήγηση μορίων συνεχιζόμενης ιατρικής εκπαίδευσης στους συμμετέχοντες

Συγκεκριμένα:
H εκδήλωση στις 12 Ιουνίου απευθύνεται κυρίως σε εκπαιδευτικούς και σε όσους ασχολούνται με επαγγέλματα υγείας (νοσηλευτές, φαρμακοποιούς, οδοντίατρους, επισκέπτες υγείας, κ.λπ.) και θα περιλαμβάνει ενημέρωση για τον Νεανικό Διαβήτη (Ινσουλινοεξαρτώμενο, τύπου 1) και πρακτική εκπαίδευση για την αντιμετώπιση των επιπλοκών του. Η εκδήλωση στις 14 Ιουνίου είναι ανοιχτή σε όλους και θα περιλαμβάνει ενημέρωση για το Διαβήτη τύπου 2, παράλληλα με πρακτικά σεμινάρια με θέματα όπως η διατροφή, η φροντίδα των ποδιών, η σωματική άσκηση και η ψυχολογία των διαβητικών ατόμων και των οικείων τους. Η ημερίδα στις 13 Ιουνίου θα έχει βασική θεματολογία τα νέα δεδομένα στην πρόληψη των επιπλοκών και τη θεραπεία, που αφορούν όλο το φάσμα της νόσου του Διαβήτη, με σκοπό την ενημέρωση του ιατρικού δυναμικού της τοπικής κοινωνίας.