<p id="yui_3_16_0_1_1453727036861_22468"><strong id="yui_3_16_0_1_1453727036861_22467">Σε θανάσιμη απειλή εξελίσσεται   για  την Ευρωπαϊκή Ένωση  η παχυσαρκία, καθώς σκοτώνει κάθε χρόνο άμεσα η έμμεσα 2.800.000 ανθρώπους!</strong></p>
<p id="yui_3_16_0_1_1453727036861_22456">Ταυτόχρονα κοστίζει  δεκάδες δισεκατομμύρια ευρώ στην ευρωπαϊκή οικονομία καθώς  <strong>το 7% των εθνικών προϋπολογισμών</strong>  δαπανάται για την υγεία σε παχύσαρκους ασθενείς, ενώ τεράστιες είναι οι έμμεσες δαπάνες που προκύπτουν :</p>

<ul id="yui_3_16_0_1_1453727036861_22459">
	<li id="yui_3_16_0_1_1453727036861_22464"><strong>A</strong><strong id="yui_3_16_0_1_1453727036861_22463">πό την απώλεια παραγωγικότητας, </strong></li>
	<li id="yui_3_16_0_1_1453727036861_22462"><strong id="yui_3_16_0_1_1453727036861_22461">Τις απουσίες από την εργασία λόγω προβλημάτων υγείας  και </strong></li>
	<li id="yui_3_16_0_1_1453727036861_22458"><strong id="yui_3_16_0_1_1453727036861_22457">Τους πρόωρους θανάτους. </strong></li>
</ul>
<p id="yui_3_16_0_1_1453727036861_22460">Τα στοιχεία από την εφιαλτική κατάσταση που επικρατεί στην Ε.Ε, λόγω του σύγχρονου τρόπου ζωής, παρουσίασε μιλώντας  με θέμα <strong>«Διατροφή, Άσκηση και Δημόσια Υγεία</strong>» στο πλαίσιο του 1<sup>ου</sup> Κύκλου Διαλέξεων του <strong>Ινστιτούτου σε Θέματα Δημόσιας Υγείας</strong>, ο επιδημιολόγος και Αναπληρωτής Διευθυντής του Ινστιτούτου κ  <strong>Κωνσταντίνος Βαρδαβάς</strong>.</p>
Σύμφωνα με τον <strong>κ Βαρδαβά</strong> , το μέλλον είναι δυσοίωνο αν δεν υλοποιηθούν τα μέτρα που έχουν ληφθεί για την μείωση των παχύσαρκων παιδιών μέχρι το 2020.

Κι αυτό γιατί ανησυχητικός είναι ο υψηλός επιπολασμός των υπέρβαρων και παχύσαρκων παιδιών και εφήβων, αφού  σύμφωνα με τις εκτιμήσεις από την  Πρωτοβουλία Επιτήρησης του ΠΟΥ για την Παιδική Παχυσαρκία, περίπου  <strong>1 στα 3 παιδιά στην ΕΕ, ηλικίας 6-9 ετών ήταν υπέρβαρα ή παχύσαρκα το 2010</strong> .

Η παιδική παχυσαρκία, σύμφωνα με τους ειδικούς, έχει σοβαρές αρνητικές επιπτώσεις:
<ul>
	<li><strong>Στην υγεία και την ποιότητα ζωής και</strong></li>
	<li><strong>Μπορεί να συντρίψει τα συστήματα υγειονομικής περίθαλψης μας στο εγγύς μέλλον !</strong></li>
</ul>
&nbsp;

<strong>      <u>ΥΠΕΥΘΥΝΗ   Η   ΑΛΛΑΓΗ  ΤΟΥ  ΤΡΟΠΟΥ  ΖΩΗΣ</u></strong>
<p id="yui_3_16_0_1_1453727036861_22476">Όπως ανέφερε ο  <strong id="yui_3_16_0_1_1453727036861_22477">Αναπληρωτής Διευθυντής του Ινστιτούτου σε Θέματα Δημόσιας Υγείας</strong>  «Οι αλλαγές στον τρόπο ζωής του μέσου Ευρωπαίου πιστεύεται ότι είναι υπεύθυνες για την αύξηση της παχυσαρκίας που έχουμε  σε όλες τις ηλικιακές ομάδες</p>
<p id="yui_3_16_0_1_1453727036861_22475">Ένας σημαντικός παράγοντας είναι οι διατροφικές συνήθειες μας  για το τι, πόσο και που τρώμε.</p>

<ul>
	<li>Οι νέοι στην ΕΕ καταναλώνουν σήμερα περισσότερο fast-food και σημαντικές ποσότητες ζαχαρούχων αναψυκτικών, τρώνε πιο συχνά έξω από ότι στο σπίτι</li>
	<li>Έχουν μειωμένη  σωματική δραστηριότητα  καθώς το άθλημα ή το παιχνίδι έξω, έχουν αντικατασταθεί από «το παιχνίδι με την οθόνη» και την καθιστική ζωή».</li>
</ul>
&nbsp;

&nbsp;

<strong><u>ΜΕΤΡΑ  ΑΝΤΙΜΕΤΩΠΙΣΗΣ  ΤΗΣ  ΠΑΧΥΣΑΡΚΙΑΣ</u></strong>

&nbsp;

Για να μπεί φρένο στην εξάπλωση ο πρωταρχικός στόχος του Σχεδίου Δράσης  της Ε.Ε για την Παιδική Παχυσαρκία είναι να συμβάλει στον περιορισμό της αύξησης των υπέρβαρων και παχύσαρκων παιδιών και των νέων (0-18 ετών) μέχρι το 2020.

Συγκεκριμένα το σχέδιο δράσης (2014 με 2020)  προβλέπει να:
<ul id="yui_3_16_0_1_1453727036861_22480">
	<li id="yui_3_16_0_1_1453727036861_22479"><strong id="yui_3_16_0_1_1453727036861_22478">Υποστηρίξει ένα υγιές ξεκίνημα στη ζωή</strong></li>
	<li><strong>Προωθήσει υγιέστερο περιβάλλον, ιδίως στα σχολεία και τα νηπιαγωγεία</strong></li>
	<li id="yui_3_16_0_1_1453727036861_22481"><strong>Κάνει την υγιεινή επιλογή μια ευκολότερη επιλογή</strong></li>
	<li><strong>Περιορίσει  την εμπορία και τη διαφήμιση στα παιδιά</strong></li>
	<li><strong>Ενημερώσει και ενισχύσει τις οικογένειες</strong></li>
	<li><strong>Ενθαρρύνει την φυσική δραστηριότητα</strong></li>
</ul>
Ταυτόχρονα ο νέος κανονισμός (ΕΕ) 1169/2011 σχετικά με την παροχή πληροφοριών για τα τρόφιμα στους καταναλωτές τέθηκε σε εφαρμογή στις 13 Δεκεμβρίου 2014. <strong>Η υποχρέωση να παρέχουν διατροφικές πληροφορίες θα ισχύει  από τις 13 Δεκεμβρίου του 2016.</strong>

<strong>Βασικές αλλαγές:</strong>
<ul id="yui_3_16_0_1_1453727036861_22483">
	<li>Ελάχιστο μέγεθος της γραμματοσειράς για τις υποχρεωτικές πληροφορίες</li>
	<li>Σαφέστερη και εναρμονισμένη παρουσίαση των αλλεργιογόνων (π.χ. σόγια, ξηρούς καρπούς, γλουτένη, λακτόζη) για τα προσυσκευασμένα τρόφιμα (έμφαση από την γραμματοσειρά, το στυλ ή το χρώμα του φόντου) στον κατάλογο των συστατικών</li>
	<li>Υποχρεωτικές πληροφορίες αλλεργιογόνων για τα μη προσυσκευασμένα τρόφιμα, συμπεριλαμβανομένων των εστιατόριων και καφέ</li>
	<li>Απαραίτητες ορισμένες διατροφικές πληροφορίες για την πλειονότητα των προσυσκευασμένων επεξεργασμένων τροφίμων</li>
	<li>Υποχρεωτικές πληροφορίες προέλευσης για το νωπό κρέας από χοίρους, πρόβατα, κατσίκες και πουλερικά</li>
	<li id="yui_3_16_0_1_1453727036861_22482"> Ίδιες απαιτήσεις επισήμανσης για προϊόντα σε απευθείας σύνδεση, εξ αποστάσεως πώληση ή η αγορά σε ένα κατάστημα</li>
	<li> Λίστα των τεχνολογικά επεξεργασμένων νανοϋλικών στα συστατικά</li>
	<li>Ειδικές πληροφορίες σχετικά με την φυτική προέλευση εξευγενισμένων ελαιών και λιπών</li>
	<li>Αυστηρότεροι κανόνες για την πρόληψη των παραπλανητικών πρακτικών</li>
	<li>Ένδειξη υποκατάστατου συστατικού για «απομίμηση» τροφίματος</li>
	<li>Σαφής ένδειξη των προϊόντων που είναι κατεψυγμένα</li>
</ul>
&nbsp;

<strong>«Η εναρμόνιση των μέτρων της Ε.Ε στην Εθνική Νομοθεσία ,  η αλλαγή του τρόπου ζωής με άσκηση (150 λεπτά  την εβδομάδα)  και ισορροπημένη διατροφή μπορούν να βοηθήσουν στην προαγωγή της δημόσιας υγείας σε εθνικό επίπεδο»</strong>κατέληξε ο <strong>κ Βαρδαβάς</strong>.
<p id="yui_3_16_0_1_1453727036861_22488">Την ομιλία παρακολούθησαν άτομα του επιστημονικού και ακαδημαϊκού τομέα, καθώς και άλλοι ενδιαφερόμενοι για θέματα Δημόσιας Υγείας. Σημαντική ήταν η παρουσία του κ. Αντώνη Καφάτου, Ομ. Καθηγητή Προληπτικής Ιατρικής και Διατροφής του Πανεπιστημίου Κρήτης, ο οποίος προλόγισε τον ομιλητή.</p>
<p id="yui_3_16_0_1_1453727036861_22487">Υπεύθυνη του προγράμματος του κύκλου των διαλέξεων είναι η Δρ. Άννα Τζώρτζη, Αναπληρώτρια Διευθύντρια του Ινστιτούτου Δημόσιας Υγείας.</p>