Τα συμπτώματα των αιμορροΐδων είναι γνωστά, ιδιαίτερα στους πάσχοντες που ταλαιπωρούνται και συχνά πυκνά υποφέρουν, όταν το πρόβλημα βρίσκεται σε έξαρση.

Η αιτία που ενεργοποιεί συνήθως το πρόβλημα είναι η ενδοκοιλιακή πίεση, όποτε και με όποιο τρόπο αυτή συμβεί. Γι΄ αυτό και είναι σύνηθες το πρόβλημα να παρουσιάζεται στις εγκύους και τους παχύσαρκους ενώ μπορεί να παρουσιαστεί επίσης, στον οποιονδήποτε υποφέρει από δυσκοιλιότητα ή σε περιπτώσεις ατόμων που σήκωσαν απότομα μεγάλο βάρος.

Όταν η συντηρητική προσέγγιση δεν έχει αποτέλεσμα και το πρόβλημα παραμένει, παρά τις όποιες προσπάθειες αντιμετώπισης, τότε υπάρχει η λύση του laser με την τεχνική HeLP, η οποία μπορεί να απαλλάξει τον ασθενή από το πρόβλημα μέσα σε μόλις 10 λεπτά.

Εφόσον όμως το πρόβλημα των αιμορροΐδων είναι σε αρχόμενο στάδιο τότε μπορεί να αντιμετωπιστεί πολύ πιο εύκολα, με τη μέθοδο της περίδεσης με ελαστικούς δακτυλίους, η οποία εφαρμόζεται σε συνθήκες ιατρείου κι έχει πολύ χαμηλό κόστος, γεγονός που ενδιαφέρει ιδαίτερα τους πάσχοντες στις μέρες μας.

Αποτελεσματική αντιμετώπιση με laser – Τεχνική HeLP σε 10 λεπτά!

Η τεχνική HeLP (Hemorhoid Laser Procedure) η οποία ενδείκνυται για τη θεραπεία αιμορροΐδων 2ου και 3ου βαθμού, δίνει τη δυνατότητα στους πάσχοντες από 2ου και 3ου βαθμούς αιμορροΐδες, να απαλλαγούν άμεσα με μια διαδικασία που διαρκεί 10 λεπτά.

Πραγματοποιείται με τη χρήση υπερσύγχρονου χειρουργικού Laser τελευταίας γενιάς, υπό την καθοδήγηση υπερήχων, μέσω ειδικά σχεδιασμένου πρωκτοσκοπίου.

Όπως μας εξηγεί ο εξειδικευμένος Γενικός Χειρουργός, Δρ Δημήτρης Φιλίππου, “η μέθοδος είναι απλή, αναίμακτη και δεν πραγματοποιείται αφαίρεση ή εκτομή ιστού αλλά μόνο καταστροφή των αγγείων με φωτοπηξία. Συγκεκριμένα εισάγεται το ειδικό πρωκτοσκόπιο, με τη χρήση των υπερήχων εντοπίζεται το αγγείο και ο αιμορροϊδικός όζος και στη συνέχεια ασκείται ενέργεια από τη συσκευή laser με αποτέλεσμα ο όζος να συρρικνωθεί και το αγγείο να καταστραφεί φωτοδυναμικά.
Στη συνέχεια η διαδικασία επαναλαμβάνεται μέχρις ότου καταστραφούν όλοι οι αιμορροϊδικοί όζοι.
Το τελικό αποτέλεσμα αρχίζει να φαίνεται την πρώτη κιόλας εβδομάδα, ενώ η συρρίκνωση των όζων συνεχίζεται για αρκετό καιρό”.

Η τεχνική HeLP έχει πολύ σημαντικά πλεονεκτήματα για τους πάσχοντες από αιμορροΐδοπάθεια. Είναι αναίμακτη, μπορεί να γίνει με τοπική αναισθησία και δεν απαιτείται νοσηλεία. Αυτό πρακτικά σημαίνει την άμεση επιστροφή του ασθενή στο σπίτι του μετά τη θεραπεία και την άμεση επιστροφή στις καθημερινές του δραστηριότητες.