Μία πρωτοποριακή υπηρεσία προσφέρει η Google στους χρήστες της, δίνοντάς τους τη δυνατότητα να αποθηκεύσουν ηλεκτρονικά το γονιδίωμά τους. Όπως ανακοινώθηκε, με την υπηρεσία Google Genomics, η αμερικανική εταιρία επιχειρεί να συνεισφέρει στον τομέα της έρευνας και της στοχευμένης θεραπείας ασθενειών.

Σύμφωνα με τη Google, το γονιδίωμα κάθε ανθρώπου μπορεί να χωρέσει σε 100 GB αποθηκευτικού χώρου στο διαδίκτυο. Η υπηρεσία Google Genomics θα προσφέρει στον κάθε ενδιαφερόμενο το συγκεκριμένο χώρο σε μορφή cloud – κάτι αντίστοιχο του Google Drive -, έναντι 25 δολαρίων το χρόνο.

Παράλληλα, σε περιπτώσεις που χρειάζεται η επεξεργασία του γονιδιώματος, το κόστος ανεβαίνει.

Αν και τα παραπάνω αποτελούν αναμφίβολα μία σημαντική είδηση για τον τομέα της τεχνολογίας, παράλληλα εγείρουν ερωτήματα σχετικά με το πόσο ασφαλές είναι να παραχωρεί κάποιος σε μία εταιρία όπως η Google, τόσο ευαίσθητα προσωπικά δεδομένα.

Πηγή : eReportaz