Η Boehringer Ingelheim ανακηρύχθηκε μία από τις πιο καινοτόμες εταιρείες παγκοσμίως για το 2015. Για πρώτη φορά, η φαρμακευτική εταιρεία με προσανατολισμό στην έρευνα κατατάσσεται ανάμεσα στις 100 κορυφαίες παγκόσμιες καινοτόμους εταιρείες, οι οποίες έχουν επιλεγεί από το πρακτορείο ειδήσεων Thomson Reuters.

Η Thomson Reuters χορηγεί αυτό το βραβείο από το 2011. Για να μετρήσει την καινοτόμο δύναμη και να προσδιορίσει τους νικητές, το πρακτορείο ειδήσεων ακολούθησε μια αναλυτική επιστημονική προσέγγιση που βασίζεται σε τέσσερα βασικά κριτήρια: συνολικός όγκος διπλωμάτων ευρεσιτεχνίας, ποσοστό χορηγήσεων ως προς τις αιτήσεις, παγκόσμια εμβέλεια του χαρτοφυλακίου, καθώς και επιρροή των διπλωμάτων ευρεσιτεχνίας, όπως αποδεικνύεται από τις παραπομπές.

Στην Ελλάδα η εταιρεία συγκαταλέγεται στους πρωταθλητές της κλινικής έρευνας, με συνολικές επενδύσεις 11,2 εκατομμύρια ευρώ τα τελευταία 5 χρόνια για συμμετοχή σε κλινικές δοκιμές σύμφωνα με το διεθνές πρόγραμμα κλινικών ερευνών της μητρικής εταιρείας. Οι πρωτοβουλίες της Boehringer Ingelheim Ellas συνοψίζονται στο τρίπτυχο Επένδυση, Ανάπτυξη, Στήριξη της εθνικής μας οικονομίας. Το ανθρώπινο δυναμικό της αποτελείται από κορυφαίους επιστήμονες και επαγγελματίες του χώρου που διαθέτουν την απαιτούμενη μόρφωση και εμπειρία ώστε να υλοποιούν τους στόχους και να προάγουν το όραμά της: «Αξία μέσω της καινοτομίας»