Θέλετε να διακόψετε το κάπνισμα και συνεχώς το αναβάλλετε; Η Πνευμονολογική Κλινική του Πανεπιστημίου Θεσσαλίας σας έχει τη λύση: το <strong>Smokefree, μια εφαρμογή για έξυπνα κινητά τηλέφωνα (smartphones)</strong>.

Εμπνευστής της εφαρμογής είναι ο πνευμονολόγος<strong> Αλέξανδρος Καλκάνης,</strong> ο οποίος σε συνεργασία με την εταιρία λογισμικού <strong>ITWorx</strong>, ανέπτυξαν την εφαρμογή.

Συνδυάζοντας  smartphone<strong> </strong>και smartwatch και χρησιμοποιώντας τεχνικές και μεθόδους της ψυχολογίας, λειτουργεί ως αποτρεπτικό βοήθημα, όταν κάποιος επιθυμεί να καπνίσει.

Η εφαρμογή αναθέτει στον καπνιστή μια σειρά αποστολών, με σκοπό να "χτίσει" μια πιο γερή βάση στη μάχη χειραγώγησης του εαυτού του που θα τον κάνει πιο αποφασιστικό και σίγουρο για την απόφασή του.

Παράλληλα, η εφαρμογή εκπαιδεύει τον χρήστη σε θέματα, όπως το πώς να διακόψει τις κακές συνήθειες και να τις αντικαταστήσει με άλλες, πώς να εκμεταλλευτεί στο έπακρο τη δύναμη της θέλησης, κ.ά. Μεταξύ άλλων, η εφαρμογή τον παροτρύνει και τον ενθαρρύνει με διάφορους τρόπους, με απώτερο στόχο να τον εφοδιάσει με τη δύναμη να πετύχει στην προσπάθειά του να διακόψει το κάπνισμα.