Μετά τον ισχυρό σεισμό των 6,1 Ρίχτερ που σημειώθηκε την Τρίτη 17 Νοεμβρίου 2015 στο νησί της Λευκάδας και σε συνέχεια της χθεσινής καταγραφής των ζημιών που προκλήθηκαν στην περιοχή από τους τοπικούς Φορείς του Νησιού, παρουσία της Προέδρου του Τοπικού Τμήματος Ε.Ε.Σ. Λευκάδας κας Χρυσούλας Καββαδά, ο Πρόεδρος του Ελληνικού Ερυθρού Σταυρού Dr. Αντώνιος Αυγερινός ανταποκρίθηκε άμεσα σε αίτημα του Τμήματος για παροχή έκτακτης βοήθειας στους σεισμοπαθείς και συγκεκριμένα στα χωριά Δράγανο και Αφάνι, τα οποία επλήγησαν περισσότερο από το δυνατό σεισμό.
Συγκεκριμένα, για την κάλυψη των αναγκών στα παραπάνω χωριά ο Ελληνικός Ερυθρός Σταυρός απέστειλε:
Σκηνές των 8 ατόμων, υπνόσακους, κουβέρτες, τρόφιμα μακράς διάρκειας (ελαιόλαδο, γάλα, μακαρόνια, μπισκότα, φρυγανιές, χυμούς κ.α.) καθώς και είδη ατομικής υγιεινής (κρεμοσάπουνα, σκόνη χειρός κ.α.).