Το καλοκαίρι δεν κρατάει για πάντα! Η επιστροφή από τις διακοπές, μας θέλει να προσαρμοστούμε πάλι πίσω στις απαιτήσεις της καθημερινότητας και των επαγγελματικών μας υποχρεώσεων. Απαιτεί να μπούμε σε μια ρουτίνα και επανάληψη όπου οι έγνοιες και τα άγχη επικρατούν.

Τι γίνεται όμως με την ερωτική μας ζωή; Θα την αφήσουμε να μπει και αυτή στη ρουτίνα, να βαλτώσει; Πώς θα καταφέρουμε μέσα σε αυτές τις συνθήκες να κρατήσουμε το σεξ ζωντανό;
<ul>
	<li>Μην αφήνετε τη σχέση σας να βουλιάζει στη ρουτίνα της καθημερινότητας. Προγραμματίστε μικρές εξόδους, μιλήστε με το σύντροφό σας για το πού και πώς σας αρέσει να διασκεδάζετε.</li>
	<li>Μην είστε φειδωλοί στα κομπλιμέντα. Ο ερωτικός λόγος μπορεί να γίνει πολύ διεγερτικός!</li>
	<li>Είτε μια σχέση είναι νέα είτε όχι, το φλερτ καταλήγει να είναι πολύ ερεθιστικό και αφετηρία για το σεξ.</li>
	<li>Μοιραστείτε τις ερωτικές σας φαντασιώσεις. Η φαντασία είναι πραγματικά το πιο δυνατό διεγερτικό.</li>
	<li>Αφιερώστε χρόνο στα προκαταρκτικά. Το άγγιγμα, το χάδι, τα φιλιά. Όσο περισσότερα τόσο πιο δυνατή γίνεται η επιθυμία και ο οργασμός.</li>
	<li>Δώστε στο σύντροφό σας την πρωτοβουλία κατά τη διάρκεια του σεξ. Μπορεί να σας ξαφνιάσει ευχάριστα με πράγματα που δεν περιμένατε.</li>
	<li>Στον έρωτα όλα επιτρέπονται! Πειραματιστείτε με στάσεις και ερωτικά παιχνίδια στο σεξ που έως τώρα διστάζατε να έχετε στο κρεβάτι σας.</li>
	<li>Καθοδηγείστε το σύντροφό σας στις ερωτογενείς σας ζώνες κατά τη διάρκεια της σεξουαλικής επαφής.</li>
	<li>Έχοντας στη μνήμη σας τις καλοκαιρινές διακοπές, οργανώστε μικρές αποδράσεις σε μέρη που σας ευχαριστούν και σας αναζωογονούν.</li>
</ul>
Ας μην ξεχνάμε ότι το να είναι και να παραμένει κάποιος ερωτικός είναι συμπεριφορά και στάση ζωής. Όταν διατηρούμε την αισιοδοξία μας, μένουμε ψύχραιμοι και δεν γινόμαστε μίζεροι μέσα στην καθημερινή μας ζωή, τότε κρατάμε ενεργή τη σεξουαλικότητά μας και εμπνέουμε τον σύντροφό μας.