Ο Πανελλήνιος Ιατρικός Σύλλογος στηρίζει την Πανυγειονομική Πανελλαδική απεργία, διεκδικώντας αυξημένη χρηματοδότηση και στελέχωση του δημοσίου συστήματος Υγείας, αξιοπρεπείς ιατρικές αμοιβές, αποπληρωμή των δεδουλευμένων και ασφαλή και ποιοτική περίθαλψη των πολιτών.
Ζητούμε από τη Πολιτική Ηγεσία του Υπουργείου Υγείας να προχωρήσει στην υλοποίηση των υπεσχημένων, αλλά και στην βελτίωση των όρων και συνθηκών λειτουργίας των Νοσοκομείων και των Ιατρών, μέσα από μισθολόγιο που θα ευρίσκεται σε αντιστοιχία με την παροχή υπηρεσιών υψηλού επιπέδου του τομέα Υγείας και Περίθαλψης.
Η Υγεία αποτελεί δικαίωμα και κυρίαρχο κοινωνικό αγαθό, δεν αποτελεί εμπορεύσιμο είδος και ο Πανελλήνιος Ιατρικός Σύλλογος ενδυναμώνει με την προσπάθειά του την Ιπποκρατική ιδέα και το σεβασμό στην περίθαλψη και την ασθένεια του κάθε πολίτη της χώρας.