Με κινητοποίηση στο υπουργείο Υγείας στις 2 το μεσημέρι της Τρίτης θα διαμαρτυρηθούν οι εργαζόμενοι στα νοσοκομεία <strong>Ευαγγελισμός και Αττικόν</strong> για το πρόβλημα της <strong>υποστελέχωσης</strong> που οδηγεί σε κλείσιμο τμημάτων, το αδιέξοδο του επικουρικού προσωπικού και των εργαζομένων στις ΜΕΘ.

Η έλλειψη μόνιμου προσωπικού έχει λάβει τεράστιες διαστάσεις, με αποτέλεσμα η αποχώρηση μικρού αριθμού συμβασιούχων να οδηγεί σε κλείσιμο ολόκληρων τμημάτων.

Οριακή χαρακτήρισε την κατάσταση στο σύστημα υγείας και ο αρμόδιος υπουργός Ανδρέας Ξανθός.

Οι ανάγκες στο σύστημα υγείας ανέρχονται περίπου στους 25.0000 νοσηλευτές και 6.000 γιατρούς. Έχουν ήδη επικυρωθεί, όπως είπε ο υπουργός 985 θέσεις μόνιμου προσωπικού από τον ΑΣΕΠ, οι οποίοι θα αρχίσουν να διορίζονται από τις αρχές του 2016, ενώ επεσήμανε ότι έχει δοθεί η έγκριση από τα αρμόδια υπουργεία για περίπου 2.440 θέσεις εργασίας.

Ο κ. Ξανθός παραδέχθηκε επίσης ότι υπάρχει μεγάλο έλλειμμα σε εξοπλισμό και κάποια μηχανήματα σε νοσοκομεία αναβαθμίζονται μέσα από δωρεές.

&nbsp;