<div class="newsabstract">

Εκπέμπουν οι εργαζόμενοι στο ΕΣΥ και μέλη της ΠΟΕΔΗΝ.

</div>
<div class="newsbody">

Όπως αναφέρουν σε ανακοίνωσή τους τα μέλη της ΠΟΕΔΗΝ, η κατάσταση στα δημόσια νοσοκομεία είναι πια σε μη διαχειρίσιμα επίπεδα και ως εκ τούτου, και καταγγέλλουν ότι η νέα ηγεσία του ΥΥΚΑ "μεταφέρει εικονική πραγματικότητα" και "αποδίδει ευθύνες στους πάντες εκτός των ίδιων που ακολουθούν κατά γράμμα τις πολιτικές του μνημονίου 3".

Τα μέλη της ΠΟΕΔΗΝ αποκαλύπτουν ότι τα οικονομικά στοιχεία του συστήματος υγείας επισημαίνοντας ότι το 2014, τα νοσοκομεία πήραν κρατική χρηματοδότηση 1,6 δισ. ευρώ και 800 εκατ. για πληρωμή ληξιπρόθεσμων.

Το 2015 προέβλεπε 1,5 δισ. χρηματοδότηση, απ΄ την οποία εκταμιεύθηκε το 1,1 δισ. ευρώ, όμως 180 εκ. ευρώ δεν απορροφήθηκαν και επέστρεψαν στην Τράπεζα Ελλάδος. Στους προμηθευτές δε, οφείλονται πάνω από 2 δισ. για τα οποία δεν δόθηκε ούτε ένα ευρώ.

Φέτος, προβλέπεται χρηματοδότηση 1,15 δισ. ευρώ, χωρίς πρόβλεψη για ληξιπρόθεσμα, οι προϋπολογισμοί των νοσοκομείων είναι μειωμένοι κατά 20% πλην των φαρμάκων, λόγω της χορήγησης ακριβών φαρμάκων μόνο μέσω νοσοκομείων.

Ο ΕΟΠΥΥ επιχορηγείται όπως πέρυσι με 525 εκατ. ευρώ, επιχορήγηση υπολειπόμενη κατά 500 εκ. ευρώ, αφού ο ιδρυτικός νόμος προβλέπει επιχορήγηση 0,6% του ΑΕΠ. Τα βιβλιάρια ασθενείας παρέχουν υπηρεσίες υγείας με μικρή έκπτωση, ανεβάζοντας την ιδιωτική δαπάνη στο 4% του ΑΕΠ και τη δημόσια στο 5%, όταν στην Ε.Ε. τα αντίστοιχα ποσοστά είναι 1% και 7,5%. Τα νοσοκομεία στην Ε.Ε. επιχορηγούνται με 2,9% του ΑΕΠ, έναντι κάτω από 1,5% στη χώρα μας. Και το 40% των πρωτοβάθμιων μονάδων έχει καταργηθεί.

Και καταλήγει η ΠΟΕΔΗΝ ότι η "διαχείριση μόνο της υφιστάμενης κατάστασης. Απολύθηκαν 500 εργαζόμενοι του ΚΕΕΛΠΝΟ που υπηρετούσαν στις Μονάδες Εντατικής Θεραπείας για να προσληφθούν άλλοι «παιδιά της κυβέρνησης». Κλείνουν οι κλίνες των ΜΕΘ η μία μετά την άλλη. 200 κλίνες ΜΕΘ ανεπτυγμένες έτοιμες για λειτουργία, είναι κλειστές εξαιτίας της έλλειψης προσωπικού. 50 Ασθενείς που χρήζουν Νοσηλεία σε ΜΕΘ είναι καθημερινά στη λίστα αναμονής του ΕΚΑΒ. Όποιος έχει περισσότερη τύχη σώζεται".

</div>