Η καλή ημέρα από το πρωί φαίνεται! Αλλάξτε συνήθειες κάνοντας κάποια πρωινά – μαζί με τον σύντροφο σας - πραγματικά ξεχωριστά, με μικρά πράγματα που θα σας βοηθήσουν να μοιραστείτε και να εκφράσετε την αγάπη σας. Κάντε μια καλή αρχή, λοιπόν, υιοθετώντας 4 έξυπνους και εύκολους τρόπους.

<strong>Γίνε ο στυλίστας του  </strong>
Αφιέρωσε λίγο παραπάνω χρόνο στο στυλ του συντρόφου σου. Διαλέξτε μαζί τα ρούχα που θα τον κολακεύουν και δείξε του πόσο τον «καμαρώνεις» και τον θαυμάζεις. Αντίστοιχα, μπορεί και εκείνος να κάνει το ίδιο για σένα. Η ημέρα σας σίγουρα θα ξεκινήσει με αυτοπεποίθηση και λίγη παραπάνω θετική ενέργεια.

<b>Πάμε μια βόλτα</b>
Βήμα 1: καλείτε και οι δυο στο γραφείο  να ενημερώσετε ότι κάτι σας έτυχε και θα αργήσετε για μια – δυο ωρίτσες. Βήμα 2: βάλτε τις φόρμες σας και πηγαίνετε μια βόλτα στη γειτονιά. Η σωματική ενεργοποίηση και ο «καθαρός» χρόνος για επικοινωνία θα λειτουργήσει ευεργετικά στην ημέρα σας αλλά και στη σχέση σας (ειδικά εάν κάνετε και ένα ντους μαζί μετά την βόλτα).
<div class="moto-container">
<div class="moto">Ξεκλέψτε λίγο χρόνο με τον αγαπημένο σας και η ημέρα σας σίγουρα θα ξεκινήσει με άλλη αυτοπεποίθηση και λίγη παραπάνω θετική ενέργεια!</div>
</div>
<b>Κάντε όνειρα</b>
Καθίστε παρέα να πιείτε τον πρωινό καφέ σας και κάντε σχέδια, από τα πιο τρελά μέχρι τα πιο άμεσα: ένα πολύμηνο ταξίδι, ένα δείπνο το βράδυ, την αγορά ενός εξοχικού, μια ερωτική σας φαντασίωση! Τα πάντα. Είναι ένας έμμεσος τρόπος να δημιουργήσετε στον εαυτό σας μια καλή διάθεση που θα πηγάζει από αυτές τις θετικές σκέψεις.

<strong>Χουζουρέψτε</strong>
Πότε ήταν η τελευταία φορά που χουζουρέψατε στο κρεβάτι; Μήπως να το ξανακάνετε σύντομα;  Στον πιο οικείο και προσωπικό μας χώρο καταλήγουμε να περνάμε τον λιγότερο χρόνο. Ξυπνήστε μαζί, χαϊδευτείτε, αγκαλιαστείτε, κάντε έρωτα. Όταν σηκωθείτε, θα διακρίνετε στο πρόσωπο σας ένα λαμπερό χαμόγελο χαράς και ικανοποίησης.