Ο Πρόεδρος του Πανελληνίου Ιατρικού Συλλόγου κ. Μιχαήλ Βλασταράκος θα συμμετάσχει το μεσημέρι της Δευτέρας σε σύσκεψη με τον Πρόεδρο του Πανελληνίου Φαρμακευτικού Συλλόγου κ. Κωνσταντίνο Λουράντο, τον Πρόεδρο της Ελληνικής Οδοντιατρικής Ομοσπονδίας κ. Αθανάσιο Κατσίκη και την Πρόεδρο του Πανελληνίου Κτηνιατρικού Συλλόγου κυρία Αθηνά Τραχήλη. Αντικείμενο της σύσκεψης είναι το μέλλον του ΤΣΑΥ.

Η σύσκεψη θα πραγματοποιηθεί στα γραφεία του Πανελληνίου Φαρμακευτικού Συλλόγου και θα ξεκινήσει στις 14.30.

Σημειώνεται ότι έχει προηγηθεί κι άλλη σύσκεψη για το ίδιο θέμα, η οποία πραγματοποιήθηκε στα γραφεία του Πανελληνίου Ιατρικού Συλλόγου.

Ο ΠΙΣ επαναλαμβάνει την πάγια θέση του για την πώληση των μη αποζημιούμενων φαρμάκων (ΜΗΣΥΦΑ) - και όχι μη συνταγογραφούμενων όπως λανθασμένα αναφέρεται - αποκλειστικά και μόνο από τα φαρμακεία.