Πιλοτικό πρόγραμμα διανομής κατ' οίκον των φαρμάκων που χρειάζονται οι καρκινοπαθείς, σχεδιάζει να εφαρμόσει το υπουργείο Υγείας, σύμφωνα με όσα αποκάλυψε μιλώντας σε ραδιοφωνικό σταθμό ο αρμόδιος υπουργός.

Ο κ. Βορίδης, μιλώντας στο Βήμα FM, δήλωσε: «θα είμαστε σε συνεννόηση με ασθενείς που το έχουν ανάγκη, ιδιαίτερα στις περιπτώσεις που τα νοσοκομεία δεν έχουν φάρμακα και παραπέμπουν είτε σε άλλο νοσοκομείο, είτε στα φαρμακεία του ΕΟΠΥΥ», ενώ πρόσθεσε πως θα «τρέξει» πρόγραμμα, βάσει του οποίου θα παραδίδονται τα φάρμακα στο σπίτι του ασθενή. 

«Του χρόνου θα το έχουμε κάνει, θα το ξεκινήσουμε πιλοτικά με δύο-τρεις περιοχές που έχουν μεγάλες συγκεντρώσεις τέτοιων αιτημάτων» σημείωσε χαρακτηριστικά ο υπουργός.
