<p>Ο Παγκόσμιος Οργανισμός Υγείας καλεί μέσω twitter όλους τους άντρες που θεραπεύτηκαν από τον ιό Έμπολα σε αποχή από κάθε σεξουαλική δραστηριότητα για 3 μήνες, αλλά και σε τήρηση αυστηρών κανόνων υγιεινής μετά από κάθε αυτοϊκανοποίηση. </p>
<p>Καθώς ο ιός έχει παρατηρηθεί ότι παραμένει ζωντανός στο σπέρμα, ο ΠΟΥ γράφει επακριβώς: «Ένας άντρας που έχει επιβιώσει από τον Έμπολα θα πρέπει να απέχει από το σεξ (περιλαμβανομένου και του στοματικού σεξ) για τρεις μήνες αφότου απαλλαχθεί από τα συμπτώματα. Εφόσον η αποχή δεν είναι δυνατή θα πρέπει να χρησιμοποιεί προφυλακτικά».</p>
<p>Σχετικά με την αυτοϊκανοποίηση τονίζει: «Ένας άντρας που έχει επιβιώσει από τον Έμπολα θα πρέπει να διατηρεί την προσωπική του υγιεινή μετά την αυτοϊκανοποίηση, καθώς το σπέρμα μπορεί να παραμένει μολυσμένο με τον ιό έως και τρεις μήνες μετά την απαλλαγή από τα συμπτώματα».</p>



Πηγή : eReportaz