Η αίσθηση της όσφρησης είναι συνδεδεμένη με το παλαιότερο τμήμα του ανθρώπινου εγκεφάλου. Αυτή είναι η μόνη αίσθηση που δεν μπορούμε να αναδημιουργήσουμε στο μυαλό μας.

Μπορούμε να κλείσουμε τα μάτια μας και να δούμε το πρόσωπο ενός αγαπημένου προσώπου, να ακούσουμε μια μελωδία αγαπημένη απο παλιά ή να αισθανθούμε την υφή ενός υφάσματος ή του δέρματος.

Όμως δεν είναι καθόλου εύκολο να ανακαλέσουμε την μυρωδιά και το άρωμα ενός λουλουδιού ή ενός φαγητού.

Το κάθε άρωμα μεταφέρει ένα μήνυμα, μας κάνει να νοιώθουμε δυναμικοί, αισθησιακοί, πρακτικοί, ρομαντικοί. Μας δίνει αυτοπεποίθηση και μας ξυπνάει συναισθήματα. Μας δίνει το ελεύθερο να επηρεάσουμε καρδιές και συνειδήσεις και φυσικά καθένας από εμάς, καθώς είναι γεννημένος κάτω από την επιρροή ενός στοιχείου, έχει διαφορετικά "αρωματικά" θέλω από κάποιον άλλο,αφού διαφέρουν τα στοιχεία που συνθέτουν την προσωπικότητά του και την κάνουν ξεχωριστή.

Ας μιλήσουμε λοιπόν για τα αρώματα που μπορούμε να επιλέξουμε, σύμφωνα με την θετική ενέργεια του feng shui, σαν αιθέρια έλαια ή αρωματικά stick για τον χώρο που ζούμε ή ακόμα καλύτερα φροντίζουμε να υπάρχουν σαν νότες στο άρωμα που φοράμε.

<strong><em>Για να καθαρίσουμε ενεργειακά τον χώρο μας στο γραφείο ή στο σπίτι: </em></strong>Πεύκο, ευκάλυπτο, δεντρολίβανο, φασκόμηλο, θυμάρι, λεμόνι.

<strong><em>Για να ενισχύσουμε την διάθεσή μας, όταν είμαστε σε άσχημη ψυχολογική κατάσταση: </em></strong>ylang ylang, πορτοκάλι, μέντα, γεράνι, κανέλα

<strong><em>Για να ενισχύσουμε το συναισθηματικό μας κομμάτι και τον ρομαντισμό: </em></strong>Παιώνια, σανταλόξυλο, γιασεμί, κέδρος

<strong><em> </em></strong><strong><em>Για αρμονία και ηρεμία,ειδικά στον ύπνο: </em></strong>Λεβάντα, χαμομήλι, βανίλια, τριαντάφυλλο.

<strong><em>Για εστιασμό και συγκέντρωση στην εργασία ή στα μαθήματα: </em></strong>Βασιλικός, κέδρος, πορτοκάλι, τζίντζερ, κανέλα

<strong><em>Και ένα άρωμα ειδικά για τις φίλες του feng shui (θα νιώσουμε υπέροχα, και εμείς.....και οι άλλοι!)</em></strong>

<strong><em> </em></strong>Σε 50 ml αμυγδαλέλαιο ρίχνουμε 20 σταγόνες από αιθέριο έλαιο γαρίφαλου ή γιασεμί ή τριαντάφυλλο, 10 σταγόνες αιθέριο έλαιο μοσχοκάρυδου &amp; 10 σταγόνες κανέλας και τα αναμειγνύουμε πολύ καλά.

<strong><em>Και για το άρωμα της απόλυτης επιτυχίας, ειδικά για άντρες!</em></strong>

Σε 25 ml αμυγδαλέλαιο βάζουμε 10 σταγόνες αιθέριο έλαιο sandalwood,10 σταγόνες ξύλου αλόης και 5 σταγόνες μοσχοκάρυδου. Το φοράμε όταν κάνουμε μια καινούρια προσπάθεια επαγγελματική ή....συναισθηματική για σίγουρη επιτυχία!

<strong><em>Από τα παραπάνω μείγματα βάζουμε ελάχιστο κάθε φορά στο δέρμα μας, χωρίς να το τρίψουμε και αφού σιγουρευτούμε, μέσω του γιατρού μας, πως δεν είμαστε αλλεργικοί και τα αιθέρια έλαια που χρησιμοποιούμε είναι κατάλληλα για δερματική χρήση.</em></strong>

Ας πειραματιστούμε λοιπόν πάνω στις μυρωδιές που ταιριάζουν στον χώρο μας και στο μυαλό μας!!

&nbsp;

<strong><em><span style="color: #cc33cc;">Ευθυμία Α. Μισιρλή</span></em></strong>

<strong><em><span style="color: #cc33cc;">Μηχανολόγος-Μηχανικός,</span></em></strong>

<strong><em><span style="color: #cc33cc;">Ειδικός σύμβουλος Ευνοϊκής Ψυχολογικής Χωροθεσίας Feng Shui.</span></em></strong>
<div></div>
&nbsp;