<div class="breadcrumbs_options">Με το δικό του πρωτότυπο εικαστικό βλέμμα, αποτυπώνει ένας από τους διασημότερους Έλληνες καλλιτέχνες της street art, o<strong> ΙΝΟ,</strong>τον σύγχρονο άνθρωπο ο οποίος αγνοεί ότι η υγεία του νοσεί.</div>
<div class="clearfix"></div>
<div class="clearfix">Ο ΙNO φιλοδοξεί, μέσω του επιβλητικού <strong>γκράφιτι που δεσπόζει στον τοίχο του κτιρίου του ΕΟΠYΥ,</strong> στην καρδιά της Αθήνας (Πειραιώς και Δεληγιώργη), να αγγίξει τους ανθρώπους που θα σταθούν να το κοιτάξουν και να τους αφυπνίσει για την Ηπατίτιδα C.</div>
<div class="clearfix"></div>
<div class="clearfix">Το έργο του ΙΝΟ, πραγματοποιήθηκε στο πλαίσιο της <strong>εκστρατείας ενημέρωσης για την Ηπατίτιδα C, με πρωτοβουλία </strong>του <strong>Συλλόγου Ασθενών Ήπατος Ελλάδος «ΠΡΟΜΗΘΕΑΣ»</strong>. Μια προσέγγιση φρέσκια, καινοτόμα και κυρίως εναλλακτική με σκοπό να κάνει τη διαφορά, «μιλώντας» στο κοινό σε μια «άλλη γλώσσα» από αυτή που έχει συνηθίσει.</div>
<div class="post_content">
<div class="pf-content">

Η <strong>Ηπατίτιδα C είναι μια ασυμπτωματική νόσος</strong> καθώς η πλειοψηφία των ασθενών με χρόνια λοίμωξη από τον ιό, δεν παρουσιάζουν κανένα σύμπτωμα, έως ότου η κατάσταση της υγείας τους επιδεινωθεί σοβαρά.

Στην Ελλάδα υπολογίζεται ότι περίπου το 1,2% του συνολικού πληθυσμού δηλαδή περίπου <strong>167.000 άνθρωποι πάσχουν σήμερα από χρόνια Ηπατίτιδα C.</strong> Δυστυχώς από αυτούς <strong>μόνο το 19,2% των ασθενών έχουν διαγνωστεί,</strong> ενώ το 9,4% των ασθενών που υπολογίζεται ότι έχουν Ηπατίτιδα C έχουν λάβει θεραπεία, όχι απαραίτητα επιτυχημένη.

<a href="http://www.athina984.gr/wp-content/uploads/2016/04/%CF%80%CF%81%CE%BF%CE%BC%CE%B7%CE%B8%CE%B5%CE%B1%CF%82.jpg" rel="attachment wp-att-118588"><img class="alignnone size-medium wp-image-118588" src="http://www.athina984.gr/wp-content/uploads/2016/04/%CF%80%CF%81%CE%BF%CE%BC%CE%B7%CE%B8%CE%B5%CE%B1%CF%82-300x200.jpg" sizes="(max-width: 300px) 100vw, 300px" srcset="http://www.athina984.gr/wp-content/uploads/2016/04/προμηθεας-300x200.jpg 300w, http://www.athina984.gr/wp-content/uploads/2016/04/προμηθεας-768x511.jpg 768w, http://www.athina984.gr/wp-content/uploads/2016/04/προμηθεας-1024x682.jpg 1024w, http://www.athina984.gr/wp-content/uploads/2016/04/προμηθεας.jpg 1197w" alt="προμηθεας" width="300" height="200" /></a>

<em>Από Αριστερά : Πρόεδρος του Συλλόγου Ασθενών Ήπατος Ελλάδος «ΠΡΟΜΗΘΕΑΣ», κ.Γιώργος Καλαμίτσης, Γεώργιος Παπαθεοδωρίδης, καθηγητής Παθολογίας -Γαστρεντερολογίας του Πανεπιστημίου Αθηνών και διευθυντής της Πανεπιστημιακής Γαστρεντερολογικής Κλινικής του ΓΝΑ «Λαϊκό», μέλη του Συλλόγου «ΠΡΟΜΗΘΕΑΣ» , κ. Χαρίλαος Μπούρος, προϊστάμενος Διεύθυνσης της Υγειονομικής Μονάδας του ΕΟΠΥΥ στην Αθήνα</em>

Σύμφωνα με τον Πρόεδρο του Συλλόγου Ασθενών Ήπατος Ελλάδος «ΠΡΟΜΗΘΕΑΣ», <strong>κ.Γιώργο Καλαμίτση</strong>, «πρωταρχικός στόχος για αυτήν την εκστρατεία ήταν το «διαφορετικό. Προσπαθήσαμε να «παντρέψουμε» μια μορφή τέχνης με ένα μήνυμα, που να έχει απήχηση σε όλους τους συνανθρώπους μας.

Αυτό που πραγματικά θέλουμε, είναι να δείξουμε στον κόσμο την <strong>αξία της υγείας, ως το πραγματικό και απαραίτητο αγαθό</strong>, στην καθημερινότητά μας. Να δείξουμε σε όλους γύρω μας, την αξία της πρόληψης, της έγκαιρης διάγνωσης, αλλά κυρίως να καταστήσουμε σαφές ότι <strong>η Ηπατίτιδα C θεραπεύεται</strong>».

Μιλώντας για την πρωτοβουλία του «Προμηθέα» ο <strong>κ. Χαρίλαος Μπούρος, προϊστάμενος Διεύθυνσης της Υγειονομικής Μονάδας του ΕΟΠΥΥ στην Αθήνα</strong>, ανέφερε ότι «το κτίριο του ΕΟΠΥΥ γίνεται το όχημα για να μεταδοθεί ένα τόσο δυνατό μήνυμα».

Στη σημασία της έγκαιρης διάγνωσης εστίασε ο κ. <strong>Γεώργιος Παπαθεοδωρίδης, καθηγητής Παθολογίας -Γαστρεντερολογίας του Πανεπιστημίου Αθηνών και διευθυντής της Πανεπιστημιακής Γαστρεντερολογικής Κλινικής του ΓΝΑ «Λαϊκό»</strong> υπενθυμίζοντας ότι σήμερα είναι <strong>διαθέσιμες σύγχρονες θεραπείες</strong> που αν χορηγηθούν εγκαίρως, επιτυγχάνουν πλήρη ίαση της ασθένειες, με πολύ λιγότερες παρενέργειες από ότι οι παλιές θεραπείες.

Θα πρέπει ωστόσο να σημειωθεί ότι, παρά το γεγονός ότι οι <strong>νέες θεραπείες</strong> που είναι διαθέσιμες στη χώρα μας, <strong>καλύπτονται από τον ΕΟΠΥΥ</strong> αλλά <strong>μόνο σε συγκεκριμένους ασθενείς</strong> οι οποίοι πληρούν τα κριτήρια όπως  τελικού σταδίου με ηπατική κίρρωση.

Ο Σύλλογος «Προμηθέας» μετά από καταγγελίες που δέχθηκε από ασθενείς των οποίων οι αιτήσεις για χορήγηση των νέων φαρμάκων απορρίφθηκαν από τον ΕΟΠΥΥ, έχει προσφύγει στο <strong>Συμβούλιο της Επικρατείας κατά του Υπουργείου Υγείας και του ΕΟΠΥΥ</strong>, υποστηρίζοντας ότι παρεμποδίζεται η πρόσβαση των ασθενών με ηπατίτιδα C στις καινοτόμες θεραπείες.

Η εκστρατεία ευαισθητοποίησης και ενημέρωσης του κοινού θα διαρκέσει καθ’ όλη τη διάρκεια της χρονιάς.

&nbsp;

</div>
</div>