<p>Με τη θερμοκρασία να έχει ανέβει αισθητά, και τους μετεωρολόγους να κάνουν λόγο για περαιτέρω αύξησή της τις επόμενες ημέρες, το ΚΕΕΛΠΝΟ παρουσίασε έναν οδηγό επιβίωσης στον καύσωνα, για την καλύτερη προστασία του οργανισμού μας.</p>
<p><span style="color: #ff0000;"><strong>Σύμφωνα με τους ειδικούς του ΚΕΕΛΠΝΟ η υπερβολική ζέστη μπορεί να προκαλέσει:</strong></span></p>
<p>– Αφυδάτωση του οργανισμού.</p>
<p>– Θερμική εξάντληση και θερμοπληξία, οι οποίες είναι απειλητικές για την υγεία και τη ζωή των ατόμων.</p>
<p><span style="color: #ff0000;"><strong>Ιδιαίτερα ευάλωτες στον καύσωνα είναι οι εξής ομάδες του πληθυσμού:</strong></span></p>
<p>– Οι ακραίες ηλικιακές ομάδες (βρέφη, ηλικιωμένοι).</p>
<p>– Οι ασθενείς που πάσχουν από χρόνια νοσήματα (π.χ. καρδιολογικά, αναπνευστικά, σακχαρώδη διαβήτη κ.λπ.) ή από σοβαρά νευρολογικά ή ψυχιατρικά νοσήματα.</p>
<p>– Άτομα τα οποία λαμβάνουν φαρμακευτική αγωγή με διουρητικά και άλλα φάρμακα όπως φαινοθιαζίνες, τρικυκλικά αντικαταθλιπτικά, β-αναστολείς, αντι-ισταμινικά, αμφεταμίνες και αντιχολινεργικά.</p>
<p>– Άτομα με παχυσαρκία.</p>
<p>– Άτομα που εργάζονται ή διαμένουν σε εξωτερικούς χώρους ή αθλητές.</p>
<p>– Άτομα που καταναλώνουν πολύ αλκοόλ ή κάνουν χρήση ναρκωτικών ουσιών.</p>
<p><span style="color: #ff0000;"><strong>Η θερμική εξάντληση περιλαμβάνει συμπτώματα όπως:</strong></span></p>
<p>– δυνατό πονοκέφαλο,</p>
<p>– ατονία, καταβολή δυνάμεων,</p>
<p>– τάση για λιποθυμία,</p>
<p>– ψυχρό και υγρό δέρμα,</p>
<p>– πτώση της αρτηριακής πίεσης,</p>
<p>– ναυτία,</p>
<p>– εμετούς,</p>
<p>– ταχυκαρδία,</p>
<p>– φυσιολογική (συνήθως) θερμοκρασία σώματος,</p>
<p><span style="color: #ff0000;"><strong>Η θερμοπληξία εμφανίζεται με πιο σοβαρές εκδηλώσεις όπως:</strong></span></p>
<p>– αυξημένη θερμοκρασία σώματος (&lt;40.5oC),</p>
<p>– ζεστό και ερυθρό δέρμα, με απουσία εφίδρωσης,</p>
<p>– εμετούς,</p>
<p>– διάρροια,</p>
<p>– διαταραχές πήξης του αίματος,</p>
<p>– διαταραχές συμπεριφοράς, απώλεια αισθήσεων ή κώμα.</p>
<p><span style="color: #ff0000;"><strong>Συμβουλές προστασίας κατά τον καύσωνα</strong></span></p>
<p>Για την ατομική προστασία κατά τις ημέρες του καύσωνα το Κέντρο Ελέγχου &amp; Πρόληψης Νοσημάτων συστήνει τα παρακάτω:</p>
<p>– Πίνετε άφθονα υγρά (νερό, χυμούς φρούτων ή λαχανικών).</p>
<p>– Αποφύγετε την κατανάλωση καφέ και αλκοόλ.</p>
<p>– Αποφεύγετε την απ’ ευθείας έκθεση στον ήλιο και περιορίστε τις μετακινήσεις σας.</p>
<p>– Παραμένετε σε σκιερά και δροσερά μέρη, αποφεύγοντας τους χώρους όπου επικρατεί συνωστισμός.</p>
<p>– Χρησιμοποιείστε, αν είναι εφικτό, κλιματιστικά ή ανεμιστήρα κατά τις ζεστότερες ώρες της ημέρας.</p>
<p>– Ντυθείτε με ελαφρά, άνετα και ανoιxτόxρωμα ρούχα. Φοράτε καπέλο και γυαλιά ηλίου όταν κυκλοφορείτε σε εξωτερικούς χώρους.</p>
<p>– Κάνετε πολλά, χλιαρά ντους στη διάρκεια της ημέρας.</p>
<p>– Εάν ιδρώνετε πολύ, μπορείτε να αυξήσετε την κατανάλωση άλατος (αναζητήστε συμβουλή ιατρού σε περίπτωση που σας έχει συστηθεί ο περιορισμός αλατιού).</p>
<p>– Τρώτε μικρά (σε ποσότητα) και ελαφρά γεύματα, δίνοντας έμφαση στη κατανάλωση φρούτων και λαχανικών και περιορίζοντας τα «βαριά» φαγητά.</p>
<p>– Αποφεύγετε τις βαριές χειρονακτικές εργασίες, ιδιαίτερα σε χώρους με υψηλή θερμοκρασία, άπνοια και μεγάλη υγρασία.</p>
<p>– Αν πάσχετε από χρόνια νοσήματα (αναπνευστικά, καρδιαγγειακά κλπ.) συμβουλευθείτε τον γιατρό σας για τυχόν ειδικά μέτρα που πρέπει να λάβετε.</p>
<p>– Αν έχετε νεογέννητο στο σπίτι, φροντίστε να είναι ντυμένο ελαφρά. Ζητήστε οδηγίες από τον παιδίατρό σας σχετικά με τη λήψη υγρών.</p>
<p>– Κλείνετε τα εξωτερικά παράθυρα κατά τις πιο ζεστές ώρες της ημέρας και αφήνετέ τα ανοιχτά κατά τη διάρκεια της νύχτας.</p>
<p>– Αν έχετε ηλικιωμένους συγγενείς ή γνωστούς, καλό είναι να μην παραμένουν μόνοι τους τις ημέρες του καύσωνα.</p>
<p>– Αν παρουσιάσετε την οποιαδήποτε δυσφορία ή ενόχληση, επικοινωνήστε με τον γιατρό σας.</p>
<p><span style="color: #ff0000;"><strong>Πρώτες Βοήθειες για τη θερμική εξάντληση</strong></span></p>
<p>Εάν κάποιος εμφανίσει συμπτώματα θερμικής εξάντλησης, θα πρέπει να :</p>
<p>– Μεταφέρετε τον πάσχοντα σε δροσερό, ευάερο, σκιερό ή κλιματιζόμενο χώρο ή κάτω από δέντρα αν υπάρχουν.</p>
<p>– Δώσετε στο άτομο να πιει σιγά-σιγά δροσερό νερό (όχι παγωμένο). Δε δίνονται αλκοολούχα ποτά ούτε υγρά που περιέχουν καφεΐνη (καφές, καφεϊνούχα<br />
αναψυκτικά).</p>
<p>– Χαλαρώστε ή αφαιρέστε ρούχα που πιθανόν να είναι ενοχλητικά.</p>
<p>– Χρησιμοποιείστε βρεγμένες με κρύο νερό πετσέτες ή σεντόνια για να δροσίσετε το σώμα του.</p>
<p>– Φροντίστε ώστε ο πάσχων να κάθεται αναπαυτικά και τον παρακολουθείτε για τυχόν αλλαγές στην κατάσταση της υγείας του.</p>
<p>Σε περίπτωση μη βελτίωσης, είναι καλό να μεταφερθεί στο νοσοκομείο. για τη θερμοπληξία Σε περίπτωση θερμοπληξίας, θα πρέπει να παρασχεθεί άμεσα ιατρική βοήθεια ή να γίνει διακομιδή του ατόμου σε νοσοκομείο.</p>
<p>Μέχρι να γίνει αυτό, μπορείτε να προχωρήσετε στις εξής ενέργειες:</p>
<p>– Μεταφορά του πάσχοντος σε δροσερό, ευάερο ή κλιματιζόμενο χώρο και οπωσδήποτε σκιερό όπως κάτω από δέντρα.</p>
<p>– Μείωση της θερμοκρασίας του σώματος του πάσχοντος με βρεγμένα σεντόνια ή πετσέτες ή άλλα ψυχρά επιθέματα ή με τη μεταφορά του σε μπανιέρα με δροσερό νερό.</p>
<p>– Σταδιακή χορήγηση μικρών ποσοτήτων δροσερού νερού, αν ο ασθενής έχει τις αισθήσεις του και δεν έχει εμέτους (δε δίνουμε ποτέ υγρά σε λιπόθυμο άτομο).</p>