Το υπουργείο Υγείας της Βραζιλίας ανέφερε σήμερα 4.443 ύποπτα και επιβεβαιωμένα κρούσματα μικροκεφαλίας, καταγράφοντας μια αύξηση από την περασμένη εβδομάδα που είχε ανακοινώσει 4.314, καθώς η χώρα προσπαθεί να αντιμετωπίσει το ξέσπασμα του ιού Ζίκα που συνδέεται μ' αυτή τη σπάνια συγγενή βλάβη.

Από το σύνολο των κρουσμάτων που ανακοινώθηκαν σήμερα, 508 κρούσματα μικροκεφαλίας έχουν επιβεβαιωθεί, ενώ 3.953 ερευνώνται, ανακοίνωσαν οι βραζιλιανές αρχές.

Την περασμένη εβδομάδα το υπουργείο ανακοίνωσε ότι 41 από τα επιβεβαιωμένα κρούσματα μικροκεφαλίας συνδέονται με μόλυνση από τον ιό Ζίκα. Σήμερα δεν επικαιροποίησε τον αριθμό αυτό.

Σημειώνεται ότι ο ιός Ζίκα έχει πλέον επεκταθεί σε περισσότερες από 30 χώρες και έχει οδηγήσει τον Παγκόσμιο Οργανισμό Υγείας να κηρύξει παγκοσμίως κατάσταση έκτακτης ανάγκης για τη δημόσια υγεία.
