<div>Ο ιός του Έμπολα που πλήττει τη Δυτική Αφρική έχοντας λάβει διαστάσεις επιδημίας, αποτελεί έναν εξαιρετικά θανατηφόρο ιό σε ότι αφορά τα παιδιά σε σχέση με τους ενήλικες, αφού το 90% των βρεφών που έχουν μολυνθεί δεν επιβιώνουν. Μια μελέτη με επικεφαλής επιστήμονες του Παγκόσμιου Οργανισμού Υγείας (ΠΟΥ) και του Imperial College του Λονδίνου διαπίστωσαν ότι, αν και τα ποσοστά μόλυνσης είναι χαμηλότερα στα παιδιά από ότι στους ενήλικες, τα μωρά και τα μικρά παιδιά που προσβάλλονται από την ασθένεια έχουν πολύ λιγότερες πιθανότητες επιβίωσης. Ο ιός, που προκαλεί αιμορραγικό πυρετό και εσωτερική και εξωτερική αιμορραγία, εμετούς και διάρροια, σκοτώνει το 90 τοις εκατό των βρεφών κατά το τρέχον ξέσπασμα και περίπου το 80 τοις εκατό των παιδιών ηλικίας μεταξύ ενός και τεσσάρων ετών, σύμφωνα με τους επιστήμονες. Τα μεγαλύτερα παιδιά από την άλλη, έχουν μεγαλύτερες πιθανότητες να επιβιώσουν από την ασθένεια – 52 τοις εκατό των ατόμων που έχουν μολυνθεί ηλικίας 10 έως 15 ετών έχει χάσει τη ζωή του. «Τα ευρήματα αυτά δείχνουν ότι ο ιός Έμπολα που πλήττει τα μικρά παιδιά έχει διαφορετική μορφή από ότι σε ενήλικες, και αυτό είναι ιδιαίτερα σημαντικό για να έχουν προτεραιότητα στη θεραπεία άμεσα”, δήλωσε ο Christl Donnelly, συν-επικεφαλής της μελέτης στο Imperial, και συγκεκριμένα στο Κέντρο για Ανάλυση της Επιδημίας και Μοντελοποίησης. «Πρέπει επίσης να εξετάσουμε αν τα μικρά παιδιά παίρνουν θεραπεία που είναι κατάλληλη για την ηλικία τους”, σημείωσε ο ίδιος. Η χειρότερη επιδημία Έμπολα στον κόσμο έχει σκοτώσει πάνω από 10.200 άτομα συνολικά στις τρεις χώρες που επλήγησαν περισσότερο: τη Γουινέα, τη Λιβερία και τη Σιέρα Λεόνε από τον Μάρτιο του 2014, όπου για πρώτη φορά επιβεβαιώθηκε στην ευρύτερη περιοχή του δάσους της Γουινέας. Από τον Μάρτιο του 2015, σχεδόν 4.000 παιδιά κάτω των 16 ετών έχουν επηρεαστεί από Έμπολα στην τρέχουσα επιδημία.

</div>