<p>Ερευνητές από το Πανεπιστήμιο του Σικάγο διαπίστωσαν ότι τα μάτια μας μπορούν να αποκαλύψουν τις απόκρυφες σεξουαλικές μας προθέσεις!</p>
<p>Στο πλαίσιο της μελέτης, οι ερευνητές ζήτησαν από μια ομάδα εθελοντών να κοιτάξουν μια σειρά από φωτογραφίες και να αξιολογήσουν σε πολύ λίγο χρόνο αν ο εικονιζόμενος ή η εικονιζόμενη ενέπνεε ρομαντικές ή καθαρά σεξουαλικές διαθέσεις. Παράλληλα, κατέγραφαν τις κινήσεις των ματιών τους.</p>
<p>Οι ερευνητές παρατήρησαν πως όταν τα συναισθήματα των συμμετεχόντων ήταν πιο αγνά, το βλέμμα τους εστίαζε στο πρόσωπο της φωτογραφίας. Αντίθετα, όταν τα κίνητρά τους ήταν κυρίως σεξουαλικά, είχαν την τάση να κοιτάζουν το υπόλοιπο σώμα.</p>
<p>Πολλές φορές, λοιπόν, που δεν μπορούμε ή δε θέλουμε να δείξουμε στο αντίθετο φύλο τι νιώθουμε, το βλέμμα μας υποσυνείδητα αποκαλύπτει τις διαθέσεις μας!</p>
<p>Πηγή: onmed.gr</p>


 Πηγή : <a href="http://www.e-reportaz.gr/%ce%b7-%cf%83%ce%b5%ce%be%ce%bf%cf%85%ce%b1%ce%bb%ce%b9%ce%ba%ce%ae-%ce%b5%cf%80%ce%b9%ce%b8%cf%85%ce%bc%ce%af%ce%b1-%cf%86%ce%b1%ce%af%ce%bd%ce%b5%cf%84%ce%b1%ce%b9-%cf%83%cf%84%ce%b1/">e-reportaz.gr</a>