<span style="color: #ff0000;"><strong>Του Πέτρου Κουσουλού</strong> </span>

‘Εξοδα πρόκληση για την κάλυψη των εξόδων πρώην βουλευτή-γιατρού από την διοίκηση του ΕΛΠΙΣ! Τη στιγμή που το δημόσιο Νοσοκομείο δεν είχε λεφτά για αναλώσιμα ή γάζες και τσιρότα φρόντιζε να εκταμιεύει ποσό που άγγιζε τις 10.000 ευρώ τον μήνα για να καλύπτει τα έξοδα στην Γενεύη του Διευθυντή του Οδοντιατρικού Τμήματος, κ. Δημήτρη Κρανιά. Ποιος είναι ο κ. Κρανιάς και γιατί μεταφέρθηκε στην Γενεύη όπου αμειβόταν με 10.000 ευρώ τον μήνα με λεφτά του «ΕΛΠΙΣ» είναι μια πολύ ενδιαφέρουσα ιστορία και αποτελούν μέρος του ρεπορτάζ που ξετυλίγει το <strong>healthreportaz.gr.</strong>

Καταρχάς να διευκρινίσουμε ότι στην συγκεκριμένη υπόθεση τα ζητήματα τα οποία εύλογα προκύπτουν είναι ηθικά καθώς η τοποθέτηση του πρώην βουλευτή της Νέας Δημοκρατίας, κ. Κρανιά, στο «Ελπίς» όσο και η μετάθεση του στην μόνιμη αντιπροσωπεία της χώρας μας στην Ελβετία, έγιναν «πατώντας» σε Νόμους.

Είναι όμως ποτέ δυνατόν εν μέσω σκληρού Μνημονίου και περικοπών κονδυλίων από τον ευαίσθητο τομέα της Υγείας, πρώην βουλευτές «πατώντας» επάνω σε Νόμους να τοποθετούνται σε πρωσοπαγείς διευθυντικές θέσεις και σαν να μην φτάνει αυτό στην συνέχεια να μετακινούνται στην Γενεύη με τα έξοδα να καλύπτονται από το Δημόσιο Νοσοκομείο; Ναι είναι!

<span style="color: #ff0000;"><strong>Βουλευτής δυο ημερών</strong></span>

Ο πρωταγωνιστής της ιστορίας, Δημήτρης Κρανιάς, γνωστός οδοντίατρος και πρώην πρόεδρος του Δ.Σ. του Οδοντιατρικού Συλλόγου Αττικής, κατέχει ένα σπάνιο ρεκόρ. Υπήρξε βουλευτής για δυο ημέρες. Την 1 Σεπτεμβρίου 2009 κατέλαβε την έδρα που άφησε ο παραιτηθείς Γιάννης Μανώλης. Μια ημέρα αργότερα προκηρύχθηκαν εκλογές, ωστόσο ο κ. Κρανιάς δεν εξελέγη. Ωστόσο χάρη στο Νόμο 1759/1988 που πρόβλεπε ότι οι γιατροί που απώλεσαν την βουλευτική τους ιδιότητα να διορίζονται με απόφαση του υπουργού Υγείας στο ΕΣΥ, ο κ. Κρανιάς διορίσθηκε σε προσωποπαγή θέση Διευθυντού του Οδοντιατρικού Τμήματος του «ΕΛΠΙΣ». Έτσι λοιπόν... αξιοποιήθηκε το βουλευτικό αξίωμα των δυο ημερών!

<a href="http://www.healthreportaz.gr/wp-content/uploads/2016/02/11.jpg" rel="attachment wp-att-15271"><img class="alignnone wp-image-15271 size-full" src="http://www.healthreportaz.gr/wp-content/uploads/2016/02/11.jpg" alt="1" width="720" height="960" /></a>

&nbsp;

<span style="color: #ff0000;"><strong>Η τοποθέτηση στην Γενεύη δια χειρός Γεωργιάδη</strong> </span>

Τον Οκτώβριο του 2012 υπουργός Υγείας ήταν ο νυν αντιπρόεδρος της Νέας Δημοκρατίας, Άδωνις Γεωργιάδης. Διοικητής στο «ΕΛΠΙΣ» ήταν ο κ. Θεόδωρος Γιάνναρος. Στις 21 Οκτωβρίου 2013 ο οδοντίατρος-στέλεχος της Νέας Δημοκρατίας απολαμβάνει ένα ωραίο «δώρο». Δεν είναι άλλο από την τοποθέτησή του στην Μόνιμη Αντιπροσωπεία της Ελλάδος στην Γενεύη. Πρόκειται για προσωπική απόφαση του κ. Αδώνιδος Γεωργιάδη. Την υπογράφουν ο τότε υπουργός Διοικητικής Μεταρρύθμισης και νυν πρόεδρος της ΝΔ, Κυριάκος Μητσοτάκης και τότε αντιπρόεδρος της Κυβέρνησης και υπουργός Εξωτερικών, Ευάγγελος Βενιζέλος

<a href="http://www.healthreportaz.gr/wp-content/uploads/2016/02/12659624_10156750680975643_674105510_n.jpg" rel="attachment wp-att-15272"><img class="alignnone wp-image-15272 size-full" src="http://www.healthreportaz.gr/wp-content/uploads/2016/02/12659624_10156750680975643_674105510_n.jpg" alt="12659624_10156750680975643_674105510_n" width="720" height="960" /></a>

Οι αποδοχές του κ. Κρανιά αυξάνονται θεαματικά. Αγγίζουν τις 9.952 ευρώ μηνιαίως καθώς συμπεριλαμβάνονται επιδόματα υπηρεσίας στην αλλοδαπή, επιδόματα κατοικίας και οποιαδήποτε άλλη δαπάνη προκύψει από την απόσπαση. Ποιος τα πληρώνει όλα αυτά; Μα φυσικά ο φορέας προέλευσης, δηλαδή το Νοσοκομείο ΕΛΠΙΣ!

<a href="http://www.healthreportaz.gr/wp-content/uploads/2016/02/3.jpg" rel="attachment wp-att-15273"><img class="alignnone wp-image-15273 size-full" src="http://www.healthreportaz.gr/wp-content/uploads/2016/02/3.jpg" alt="3" width="417" height="556" /></a>

<span style="color: #ff0000;"><strong>Και 5.000 ευρώ για δαπάνη εγκατάστασης</strong> </span>

Στις 26 Νοεμβρίου 2013, ενώ ο κ. Κρανιάς βρίσκεται στην Γενεύη και πληρώνεται με χρήματα του «ΕΛΠΙΣ», ο κ. Γεωργιάδης αποφασίζει την διετή παράταση της θητείας του κ. Γιάνναρου. Το εκπληκτικό όμως είναι ότι μόλις δυο ημέρες μετά την ανανέωση της θητείας ο κ. Γιάνναρος (ο οποίος συχνά πυκνά –και πολύ σωστά- ξεσπάθωνε κατά της οικονομικής ασφυξίας που προκαλούσαν οι Μνημονιακές πολιτικές), αποφασίζει να δαπανηθούν 4.966 ευρώ από τον προυπολογισμό του 2013 του ΕΛΠΙΣ, για ποιον λόγο λέτε; Μα για τα έξοδα εγκατάστασης του κ. Κρανιά στην Γενεύη!

<a href="http://www.healthreportaz.gr/wp-content/uploads/2016/02/4.jpg" rel="attachment wp-att-15274"><img class="alignnone wp-image-15274 size-full" src="http://www.healthreportaz.gr/wp-content/uploads/2016/02/4.jpg" alt="4" width="720" height="960" /></a>

<a href="http://www.healthreportaz.gr/wp-content/uploads/2016/02/5.jpg" rel="attachment wp-att-15275"><img class="alignnone size-full wp-image-15275" src="http://www.healthreportaz.gr/wp-content/uploads/2016/02/5.jpg" alt="5" width="720" height="960" /></a>