Δύο γυναίκες στο Βιετνάμ, 64 και 33 ετών, μολύνθηκαν από τον ιό Ζίκα, ο οποίος έχει συνδεθεί με χιλιάδες κρούσματα μικροκεφαλίας, μιας σπάνιας γενετικής ασθένειας, στη Βραζιλία.

Σημειώνεται ότι, σύμφωνα με το υπουργείο Υγείας, οι δύο γυναίκες είναι τα πρώτα περιστατικά μόλυνσης από τον αναφερόμενο ιό που εντοπίζονται στο Βιετνάμ.

Οι δύο γυναίκες, αισθάνθηκαν αδιαθεσία στα τέλη Μαρτίου, ενώ μετά από τρεις διαδοχικές επαληθεύσεις, διαπιστώθηκε ότι έχουν προσβληθεί από το Ζίκα.

Σύμφωνα με το υπουργείο Υγείας της χώρας, η κατάστασή τους είναι σταθερή, ενώ δεν έχουν εντοπιστεί άλλα περιστατικά μόλυνσης από τον Ζίκα μεταξύ των συγγενών και των γειτόνων τους.
