<p>Άλλη μία «εντυπωσιακή» πρωτιά για τη χώρα μας, καθώς σύμφωνα με στοιχεία, η Ελλάδα είναι η πλέον αδέξια χώρα στην Ευρώπη! Στη δεύτερη και στην τρίτη θέση, η Ιταλία και η Ισπανία, μας κάνουν να αναρωτιόμαστε αν το… μεσογειακό ταπεραμέντο συμβάλει στην αδεξιότητα!</p>
<p>Το παραπάνω προκύπτει από τα δεδομένα που συνέλεξε η εταιρία ασφάλισης ηλεκτρονικών συσκευών SquareTrade. Σύμφωνα με τη νέα έρευνα, πάνω από το 40% των Ελλήνων χρηστών έχει καταστρέψει τουλάχιστον μία συσκευή κινητού τηλεφώνου έπειτα από πτώση ή άλλο αντίστοιχο μικροτραυματισμό.</p>
<p>Παράλληλα, όλο και περισσότεροι χρήστες –κυρίως νεαρής ηλικίας– εμπλέκονται σε μικροατυχήματα λόγω κακής χρήσης του κινητού τους.</p>
<p>«Τα στατιστικά ποικίλλουν από χώρα σε χώρα, όμως είναι ξεκάθαρο πως αρκετοί χρήστες έχουν καταστρέψει τη συσκευή τους ή έχουν τραυματιστεί», ανέφερε σχετικά ο Kevin Gillan, διευθύνων σύμβουλος της SquareTrade στην Ευρώπη, προσθέτοντας πως «είναι ασφαλές να μιλάμε στο κινητό ενώ περπατάμε, όμως τα smartphones φαίνεται να μας βάζουν σε μεγαλύτερο κίνδυνο σήμερα, επειδή αποσπούν το βλέμμα μας από ό,τι βρίσκεται μπροστά μας».</p>



Πηγή : eReportaz