Στην προσπάθεια μας για καλύτερη προπόνηση και κάψιμο κιλών οι πρωτεϊνούχες τροφές αποτελούν την καλύτερη επιλογή αφού μας δίνουν την ανάλογη μυϊκή ενδυνάμωση.

Η πρωτεΐνη για τον οργανισμό μας είναι απαραίτητη σε όλα τα στάδια της ζωής και όχι μόνο στην προπόνηση. Βέβαια η σωστή επιλογή των τροφών έχει να κάνει με την επιλογή της καλύτερης πρωτεΐνης για να πετύχετε τα μεγαλύτερα δυνατά οφέλη για την υγεία.

Δείτε τις 12 περισσότερο πρωτεϊνούχες τροφές:

<strong>1. Άπαχο κρέας</strong>

Μια μερίδα περίπου 100 γραμμαρίων άπαχου φιλέτου βοδινού, έχει περίπου 200 θερμίδες και 10 γραμμάρια λίπους. Άλλα άπαχα κομμάτια είναι το κιλότο, το φιλέτο Τ-bone, η κοιλιά, το στήθος κ.ά. Αν θέλετε το κομμάτι σας να είναι ζουμερό και μαλακό, φροντίστε επίσης να το μαγειρεύετε με τον κατάλληλο τρόπο.

<strong>2. Αυγά</strong>

Τα αυγά είναι η πιο πλήρης από όλες τις πηγές πρωτεϊνών. Ένα μεγάλο, βραστό αυγό, περιέχει 7 γραμμάρια πρωτεΐνης και μόλις 2 γραμμάρια κορεσμένου λίπους. Για να αποφύγετε τα κορεσμένα λιπαρά εντελώς, προτιμήστε τα ασπράδια και παραλείψτε τους κρόκους.

<strong>3. Χοιρινές μπριζόλες ή άπαχο φιλέτο χοιρινό</strong>

Το χοιρινό φιλέτο είναι άπαχο κρέας. Ένα κομμάτι έχει μόλις 129 θερμίδες και 16 γραμμάρια πρωτεΐνης.

<strong>4. Φιλέτο από στήθος κοτόπουλου</strong>

Το στήθος από κοτόπουλο περιέχει πρωτεΐνη σε μεγαλύτερες ποσότητες από άλλα τρόφιμα.

<strong>5. Ψάρια</strong>

Ο σολομός και ο τόνος περιέχουν άπαχη πρωτεΐνη η οποία δυναμώνει το σώμα και ενισχύει τους μύες. Ερευνητές διαπίστωσαν πρόσφατα ότι όσοι είχαν τα υψηλότερα επίπεδα ωμέγα-3 λιπαρών οξέων στο αίμα τους (τα οποία περιέχει ο σολομός), είχαν 53% λιγότερες πιθανότητες να αναφέρουν ότι νιώθουν ήπια ή μέτρια κατάθλιψη.

<strong>6. Γάλα και γιαούρτι</strong>

Τα γαλακτοκομικά προϊόντα δεν αποτελούν μόνο εξαιρετικές πηγές πρωτεΐνης, αλλά περιέχουν και ασβέστιο. Επιλέξτε άπαχο γάλα, τυρί και γιαούρτι ή με χαμηλή περιεκτικότητα σε λιπαρά αν θέλετε να έχετε γερά κόκαλα και δόντια. Τα γαλακτοκομικά προϊόντα βοηθούν ακόμη στην πρόληψη της οστεοπόρωσης και στην απώλεια βάρους.

<strong>7. Φιστίκια</strong>

Εκτός από αγαπημένο σνακ για… μασούλημα, κάνουν πολύ καλό και στην υγεία μας: 30 περίπου γραμμάρια φιστίκια, άψητα και ανάλατα φυσικά, μας δίνουν 6,72 γραμμάρια πρωτεΐνης.

<strong>8. Βρώμη</strong>

Μία κούπα μαγειρεμένης βρώμης περιέχει το εντυπωσιακό ποσό των 6,09 γραμμαρίων πρωτεΐνης, ενώ ταυτόχρονα είναι μια εξαιρετική πηγή φυτικών ινών και βοηθάει στη σταθεροποίηση των επιπέδων της γλυκόζης στο αίμα. Απολαύστε την το πρωί ανακατεμένη με μερικά κομμάτια μπανάνας και λίγη κανέλλα. Δείτε εδώ πώς να μαγειρέψετε τη βρώμη.

<strong>9. Αμύγδαλα</strong>

Είναι ένα υπέροχο σνακ, οποιαδήποτε ώρα της ημέρας, τόσο για την πυκνότητα των θρεπτικών τους συστατικών, όσο και για τις πρωτεΐνες που περιέχουν. 30 περίπου γραμμάρια αμύγδαλα, περιέχουν 6,05 γραμμάρια πρωτεΐνης και επιπλέον, χάρη στα θρεπτικά τους συστατικά θα σας κρατήσουν χορτάτους για πολλές ώρες.

<strong>10. Σπανάκι</strong>

Όλοι ξέρουν ότι το σπανάκι είναι ένα σημαντικό λαχανικό. Από τον Ποπάυ μέχρι τις σικ σαλάτες των εστιατόριων, το σπανάκι έχει καλή φήμη -και δικαιολογημένα. Μία κούπα μαγειρεμένου σπανακιού ισοδυναμεί με 5,40 γραμμάρια πρωτεΐνης. Επίσης, είναι γεμάτο με φλαβονοειδή τα οποία έχουν αντικαρκινικές ιδιότητες και επιπλέον κάνει καλό, τόσο στον εγκέφαλο, όσο και στο δέρμα, τα μάτια και τα κόκκαλά μας.

<strong>11. Μπρόκολο</strong>

Το μπρόκολο έχει πολλά από τα εκπληκτικά συστατικά που έχει και το κουνουπίδι, πράγμα λογικό, αφού και τα δύο είναι σταυρανθή λαχανικά. Πραγματικά, έχουν ένα εντυπωσιακό διατροφικό προφίλ: αντικαρκινικές και αντιοξειδωτικές ιδιότητες, οφέλη για το πεπτικό σύστημα, το δέρμα, τα μάτια και τα κόκαλα, ενώ μία μόνο κούπα ψιλοκομμένου μπρόκολου περιέχει 5,8 γραμμάρια πρωτεΐνης.

<strong>12. Κινόα</strong>

Από μόνη της είναι μια τέλεια πηγή πρωτεϊνών και η «βασίλισσα» όλων των δημητριακών. Έχει το υψηλότερο ποσοστό περιεκτικότητας πρωτεΐνης, αφού ένα μόλις τέταρτο της κούπας έχει 8 γραμμάρια. Αν τη συνδυάσετε με ένα-δυο κομμάτια κουνουπίδι, σπαράγγια και μπρόκολο, τότε έχετε ένα εύκολο γεύμα το οποίο περιέχει πολλά γραμμάρια πρωτεΐνης.