Σύμφωνα με νέα στοιχεία που δημοσιεύονται στο επιστημονικό έντυπο Annals of Oncology, ο θηλασμός μειώνει τον κίνδυνο εκδήλωσης καρκίνου του μαστού με αρνητικούς ορμονικούς υποδοχείς.

Η συγκεκριμένη μορφή της νόσου είναι συχνότερη σε γυναίκες κάτω των 50 ετών και σε εκείνες που φέρουν μετάλλαξη στο γονίδιο BRCA1.

Διεθνής επιστημονική ομάδα διαπίστωσε ότι οι γυναίκες που είχαν θηλάσει είχαν <strong>έως και 20% μικρότερο κίνδυνο να εκδηλώσουν καρκίνο μαστού με αρνητικούς ορμονικούς υποδοχείς</strong>, συγκριτικά με εκείνες που δεν είχαν θηλάσει τα παιδιά τους.

Οι ερευνητές επισημαίνουν ότι ο θηλασμός είναι μια χαμηλού κόστους και εφικτή στρατηγική που προσφέρει φυσική προστασία στη γυναίκα.