Tο πρόσωπο μένει ακάλυπτο καθημερινά για όλο το χρόνο. Η επιδερμίδα του επιβαρύνεται από πολλούς παράγοντες. Ρύποι, μακιγιάζ αποτελούν ρύπους που πρέπει να αφαιρούνται ώστε το πρόσωπο να μπορεί να αναπνεύσει...
Για τον<strong> καθαρισμό</strong> λοιπόν, που αποτελεί το νούμερο 1 μυστικό για μια καλύτερη επιδερμίδα έχουμε να σας συμβουλεύσουμε:

<strong>Βρείτε το κατάλληλο προϊόν</strong>

Γαλάκτωμα, τζελ ή σαπούνι- ποιο να επιλέξω; Αν δεν υπάρχει κάποια ειδική ανάγκη και το δέρμα σας δεν παρουσιάζει προβλήματα θα πρέπει να επιλέξετε ανάλογα με τον τύπο του δέρματος:
• Αν το δέρμα σας είναι <strong>ξηρό</strong>, αποφύγετε το κοινό σαπούνι, που μπορεί να επιδεινώσει το πρόβλημα. Διαλέξτε μια υπερλιπαρή κρέμα (cold cream), η οποία να περιέχει έλαια, γλυκερίνη και λιπαρά οξέα, να παράγει λίγο αφρό και να σέβεται το pH του δέρματος. Κατάλληλα είναι, επίσης, τα καθαριστικά σε μορφή πλούσιου γαλακτώματος.
• Για το <strong>ευαίσθητο</strong> δέρμα, καταλληλότερα είναι τα προϊόντα με καταπραϋντικές και υποαλλεργικές συνθέσεις,χωρίς οινόπνευμα.
• Αν το δέρμα σας είναι <strong>λιπαρό,</strong> προτιμήστε το καθαριστικό προϊόν που θα επιλέξετε να περιέχει σαλικυλικό οξύ, άργιλο ή tea tree oil, συστατικά γνωστά για τους σμηγματορρυθμιστικούς και αντιβακτηριδιακούς παράγοντες, τα οποία απομακρύνουν το σμήγμα. Αυτά τα προϊόντα κυκλοφορούν σε μορφή τζελ, μους, υγρού σαπουνιού ή σε πλάκα.

<strong>Έξτρα tip:</strong>

Για να είναι το δέρμα σας φρέσκο και λαμπερό, πρέπει να το καθαρίζετε δύο φορές την ημέρα. Μια το βράδυ απαραιτήτως, και μια το πρωί.

<strong>Μην αγνοείτε τα εξειδικευμένα προϊόντα</strong>

<strong>Είναι η λοσιόν απαραίτητη μετά το γαλάκτωμα;</strong><strong style="line-height: 1.5;"> Πρέπει να χρησιμοποιώ ένα ειδικό προϊόν για το ντεμακιγιάζ των ματιών;</strong>

Ο ρόλος της λοσιόν που συνήθως συνοδεύει ένα γαλάκτωμα καθαρισμού δεν είναι μόνο να ολοκληρώσει τον καθαρισμό και να προσφέρει τονωτική δράση, αλλά και να απομακρύνει τα κατάλοιπα του γαλακτώματος που δεν φεύγουν μόνο με νερό.  Αν, όμως, χρησιμοποιείτε προϊόντα που αναγράφουν ότι ξεπλένονται με νερό, δεν είναι απαραίτητη η χρήση της λοσιόν, εκτός κι αν σας αρέσει η αίσθηση φρεσκάδας και το άρωμα που δίνει.

Σχετικά με το ντεμακιγιάζ των ματιών, καλό είναι να χρησιμοποιείτε ένα εξειδικευμένο προϊόν όταν έχετε έντονο μακιγιάζ ή τα αδιάβροχα προϊόντα, που δεν μπορούν να απομακρυνθούν με ένα απλό προϊόν

<strong>Μαλακές κινήσεις</strong>
Ο καλός καθαρισμός θέλει και το σωστό τρόπο. Δεν χρειάζονται βιαστικές και βίαιες κινήσεις. Απλώνετε το προϊόν καθαρισμού με τις άκρες των δαχτύλων σας, και με απαλές, κυκλικές κινήσεις κάνετε ένα ελαφρύ μασάζ.

<strong>Έξτρα φροντίδα</strong>
Μία φορά την εβδομάδα, χαρίστε στην επιδερμίδα σας μία επιπλέον φροντίδα, με απολέπιση και μάσκα.