Παρατείνεται η αγωνία για χιλιάδες δικαιούχους των οικογενειακών επιδομάτων, καθώς ακόμη δεν έχουν πιστωθεί στους λογαριασμούς τους τα σχετικά ποσά.

Η τρίτη δόση έπρεπε να έχει καταβληθεί ήδη από τις 20 Οκτωβρίου, αλλά ακόμα αυτό δεν έχει συμβεί καθώς τα ταμεία φαίνεται πως έχουν «στεγνώσει», σύμφωνα με το healthreportaz.gr.

Το κονδύλι φτάνει τα 225 εκατ. ευρώ και χορηγείται σε 640.000 δικαιούχους, αρκετοί από τους οποίους συγκεντρώθηκαν το πρωί της Δευτέρας στο Σύνταγμα και διαμαρτυρήθηκαν.

Καθυστέρηση υπάρχει και στην καταβολή της τέταρτης δόσης για την <strong>επιδότηση της σίτισης</strong> που πιστώνεται στην <strong>Κάρτα Αλληλεγγύης</strong> και αφορά 150.000 δικαιούχους, καθώς το υπουργείο Εργασίας δεν έχει ακόμα εξασφαλίσει τα 17 εκατ. ευρώ που απαιτούνται.