<p>Πρωτοβάθμια περίθαλψη θα προσφέρει στους κατοίκους νησιών των Δωδεκανήσων το πρόγραμμα προληπτικής ιατρικής αναβαθμισμένης δυνατότητας του Γενικού Επιτελείου Ναυτικού, από τις 3 έως τις 11 Σεπτεμβρίου.</p>
<p>Το Πλοίο Γενικής Υποστηρίξεως (ΠΓΥ) «ΠΡΟΜΗΘΕΥΣ» θα μεταφέρει Διακλαδική Υγειονομική Ομάδα, η οποία αποτελείται από ιατρικό και νοσηλευτικό προσωπικό διαφόρων ειδικοτήτων (όπως Παθολόγο, Καρδιολόγο, Χειρούργο, Παιδίατρο, Ακτινολόγο, Ουρολόγο, Γυναικολόγο, Μικροβιολόγο και Οδοντίατρο).</p>
<p>Το πλοίο «ΠΡΟΜΗΘΕΥΣ» θα επισκεφθεί τα εξής νησιά:</p>
<p>- Την Κάσο στις 3 Σεπτεμβρίου</p>
<p>- Την Κάρπαθο στις 4 και 5 Σεπτεμβρίου</p>
<p>- Το Καστελλόριζο στις 6 Σεπτεμβρίου</p>
<p>- Τη Χάλκη στις 7 Σεπτεμβρίου</p>
<p>- Την Τήλο στις 8 Σεπτεμβρίου</p>
<p>- Τη Νίσυρο στις 9 Σεπτεμβρίου</p>
<p>- Την Αστυπάλαια στις 10 και 11 Σεπτεμβρίου.</p>