Με τον κίνδυνο της εμφάνισης άνοιας ή Αλτσχάιμερ να αυξάνεται με τη γήρανση, νέα έρευνα από το Πανεπιστήμιο Κονκόρντια στις ΗΠΑ, μας προτρέπει να κάνουμε μια μικρή αλλαγή στην καθημερινότητα μας, που θα διατηρήσει το μυαλό μας νέο και υγιές.

Στο πλαίσιο της μελέτης, οι ερευνητές χρησιμοποίησαν μη παρεμβατικές μαγνητικές τομογραφίες για να εξετάσουν τους εγκεφάλους 331 συμμετεχόντων ηλικίας από 19 έως 79 ετών.

Για να μετρηθεί η υγεία του εγκεφάλου, μέτρησαν τον όγκο της φαιάς ουσίας, ενός εμφανούς δείκτη νευρολογικής υγείας κατά τη διαδικασία της γήρανσης. 

Στη συνέχεια σύγκριναν τον όγκο του εγκεφάλου με τον αριθμό των σκαλιών που ανέβαινε καθημερινά ο κάθε συμμετέχων και πόσα χρόνια διήρκεσε η «εκπαίδευσή» του.

Όπως προέκυψε, για κάθε όροφο που ανέβαινε κάποιος καθημερινά, ο εγκέφαλος είχε περισσότερη φαιά ουσία – η διαφορά ηλικιακά αντιστοιχούσε σε 0,58 χρόνια.

Οι ερευνητές βρήκαν επίσης πως για κάθε χρόνο εκπαίδευσης, ο εγκέφαλος φαινόταν κατά 0,95 χρόνια νεότερος.

Σημειώνεται πως αρκετές έρευνες έχουν εντοπίσει σύνδεση της σωματικής δραστηριότητας με τη σωστή λειτουργία του εγκεφάλου. 

«Σε σύγκριση με πολλές άλλες μορφές φυσικής δραστηριότητας, η χρήση της σκάλας αντί για το ασανσέρ είναι μια εφικτή δραστηριότητα, ακόμη και για τους μεγαλύτερης ηλικίας ανθρώπους», δήλωσε σχετικά ο επικεφαλής ερευνητής της μελέτης, Jason Steffener.
