Το ενοχλητικό αυτό εξόγκωμα που εμφανίζεται στο βλέφαρο του ματιού, προκαλείται συνήθως από μόλυνση βακτηρίων. Το “Hordeolum” ή αλλιώς κριθαράκι όπως είναι η ονομασία του, μπορεί να εμφανιστεί τόσο εξωτερικά όσο και εσωτερικά του οφθαλμού. Τις περισσότερες φορές υποχωρεί από μόνο του σε χρονικό διάστημα μιας εβδομάδας. Υπάρχουν όμως και απλοί τρόποι που μπορούν να βοηθήσουν στην υποχώρηση του νωρίτερα ή στην ανακούφιση από τον πόνο που ενδέχεται να προκαλέσει το κριθαράκι.

Ας δούμε μερικές συμβουλές:

Αρχικά να τονίσουμε πως δεν πρέπει να "σπάσουμε" το κριθαράκι εμείς οι ίδιοι επειδή ενδέχεται να προκληθεί σοβαρότερη από την ήδη υπάρχουσα μόλυνση.

Μπορούμε να τοποθετήσουμε στο μάτι, ζεστές πετσέτες έως 5 φορές την ημέρα από 10-15 λεπτά, ώστε να επιταχύνουμε την αποστράγγιση.

Οποιοδήποτε μακιγιάζ, κρέμα ή οι φακοί επαφής απαγορεύονται μέχρι να εξαφανιστεί εντελώς το πύον.

Φροντίζετε για τον καθαρισμό της περιοχής με ένα απαλό σαπούνι και με μαλακές κινήσεις.

Παράλληλα χρησιμοποιήστε φυσικές σταγόνες για το εσωτερικό του ματιού.

Μπορείτε επίσης να βάλετε λίγο χαμομήλι πάνω στο βλέφαρο καθώς έχει καταπραϋντικές ιδιότητες.
