Από 1ης Σεπτεμβρίου ο κ. Δημήτρης Μπρίλης είναι ο νέος Γενικός Διευθυντής της Alcon Ελλάδος, υπεύθυνος για όλες τις εμπορικές δραστηριότητες της Alcon σε Ελλάδα Ισραήλ, Κύπρο, Αλβανία, Κοσσυφοπέδιο και Μάλτα.

<a href="http://www.healthreportaz.gr/wp-content/uploads/2015/09/photo2.jpg" rel="attachment wp-att-9129"><img class="alignnone size-full wp-image-9129" src="http://www.healthreportaz.gr/wp-content/uploads/2015/09/photo2.jpg" alt="photo" width="87" height="93" /></a>

Ο κ. Μπρίλης προέρχεται από τη θέση του Διευθυντή Εταιρικής Στρατηγικής της Novartis από το 2012. Κατά τη διάρκεια των τριών τελευταίων ετών, ηγήθηκε του στρατηγικού σχεδιασμού των διαφόρων επιχειρησιακών πρωτοβουλιών της Novartis, συμπεριλαμβανομένου του σχεδίου για την επιτάχυνση της ανάπτυξης στη Βραζιλία, του προγράμματος συνεργειών για τη δημιουργία της Νοvartis Business Services (NBS), καθώς και τη δημιουργία μιας νέας και καινοτόμου πρωτοβουλίας για την Πρόσβαση των Ασθενών στα Φάρμακα σε χώρες χαμηλού και χαμηλού έως μεσαίου εισοδήματος.

Πριν την ένταξή του στη Novartis, ο κ. Μπρίλης κατείχε μια σειρά θέσεων ευθύνης στην Astra Zeneca Ελλάδος, στον Όμιλο Υγεία και στο Bolton Consulting Group, με έμφαση στους τομείς της στρατηγικής, marketing, επιχειρησιακής ανάπτυξης και οργανωσιακής λειτουργίας.

Είναι κάτοχος μεταπτυχιακού τίτλου Ηλεκτρολόγου Μηχανικού από το Πανεπιστήμιο της Μασαχουσέτης στο Amherst και μεταπτυχιακού στη Διοίκηση Επιχειρήσεων από το Columbia Business School, των ΗΠΑ.