<p>Όσο πειθαρχημένος και να είναι κανείς με τις διατροφικές του συνήθειες, όσο αυτοέλεγχο κι αν έχει, πάντα θα υπάρξουν και για τον πιο αποφασισμένο και υπομονετικό, μικρές στιγμές αδυναμίας. Έρχεται κάποια στιγμή που θα σπάσεις τη δίαιτα γιατί επιθύμησες ένα γλυκό. Συνήθως, ενώ υποσχέθηκες συχνά στον εαυτό σου ότι «από Δευτέρα» ξεχνάς τις σοκολάτες, το πολύ ως την Τρίτη θα έχεις παραβεί τους κανόνες σου με μια πλούσια σε θερμίδες πάστα, ένα παγωτό ή ό,τι άλλο απαγορευμένο «κολλήσει» στο μυαλό σου.</p>
<p>Ωστόσο, 5 μυστικά για την ισορροπημένη διατροφή θα σε «σώσουν» από τις θερμίδες –και τις τύψεις- μιας ενδεχόμενης διατροφικής παρασπονδίας σου!</p>
<p>&nbsp;</p>
<ol>
<li><strong> Μην πεις όχι στη λιχουδιά που ονειρεύτηκες αλλά μην το παρακάνεις.</strong> Αν σου έρθει λιγούρα φάε ένα μικρό κομματάκι σοκολάτα και λίγους ξηρούς καρπούς. Δε χρειάζεται να τρέξεις μέχρι το ζαχαροπλαστείο της γειτονιάς σου και να φας ό,τι έχει! Μια μικρή ποσότητα αρκεί για να ικανοποιηθείς.</li>
<li><strong> Ξεγέλασε τον εαυτό σου έξυπνα.</strong> Τάση για γλυκό δε σημαίνει απαραίτητα κατανάλωση σοκολάτας. Πες ναι στο μέλι. Ρίξε μέσα στο γιαούρτι σου ένα κουταλάκι του γλυκού μέλι και πρόσθεσε λίγα φρούτα και δημητριακά. Τόσο απλά, θα χορτάσεις, αποφεύγοντας την πρόσληψη πολλών θερμίδων.</li>
<li><strong> Πες ναι στις μπάρες δημητριακών με μαύρη σοκολάτα</strong>, στα φρούτα καθώς και στα light ζελέ. Λίγες θερμίδες, μικρές μερίδες, το κλειδί της επιτυχίας.</li>
<li><strong> Μη μένεις νηστικός για πολλές ώρες.</strong> Όταν το στομάχι μένει άδειο, είναι απολύτως λογικό να λαχταρά κάθε απαγορευμένη τροφή. Φρόντισε να καταναλώνεις κάτι υγιεινό ανά 3 ώρες, ώστε να μην αφήνεις περιθώρια στον οργανισμό σου για λιγούρες.</li>
<li><strong> Ρίξε το στη&#8230; μέντα!</strong> Κατανάλωσε ρόφημα μέντας το οποίο έχει αποδειχτεί ότι βοηθά στον έλεγχο της όρεξης. Σημαντική σημείωση: Μην προσθέσεις ζάχαρη!</li>
</ol>



Πηγή : eReportaz