Παρουσία του προέδρου της Ελληνικής Καρδιολογικής Εταιρείας κ. Στέφανου Φούσα, του Αντιπροέδρου κ. Κωνσταντίνου Τσιούφη και του τ. Προέδρου κ. Ιωάννη Καλλικάζαρου πραγματοποιήθηκε με επιτυχία το 11ο
Κοινό Κύπρο-Ελλαδικό Καρδιολογικό Συνέδριο, στη Λευκωσία στο διάστημα 4-5 Απριλίου.
Το Συνέδριο αυτό αποτελεί έναν καταξιωμένο επιστημονικό θεσμό και τη σημαντικότερη εκδήλωση στο χώρο της Καρδιολογίας στην Κύπρο.
Ανάμεσα στους στόχους του Συνεδρίου ήταν η ενημέρωση των Καρδιολόγων αλλά και των Ιατρών όλων των ειδικοτήτων που ασχολούνται με τη θεραπευτική αντιμετώπιση των καρδιοαγγειακών νοσημάτων, για τις νεότερες
εξελίξεις στον τομέα των νοσημάτων αυτών.
Στο συνέδριο αναπτύχτηκαν, μέσα από διαλέξεις και δορυφορικά συμπόσια από εγνωσμένου κύρους και επιστημονικής αξίας Έλληνες και Κύπριους Καρδιολόγους, θέματα από όλο το φάσμα των καρδιοαγγειακών νοσημάτων.
Ο Πρόεδρος της ΕΚΕ κ. Φούσας είχε την ευκαιρία να ανταλλάξει απόψεις με τον Κύπριο Υπουργό Υγείας κ. Φίλιππο Πατσαλή και τον Πρόεδρο της Κυπριακής Καρδιολογικής Εταιρείας κ. Λοΐζο Αντωνιάδη για κρίσιμα θέματα
που αφορούν τον τομέα της υγείας, ενώ συζήτησαν και για τα εθνικά θέματα όπου αναδείχτηκε η αισιοδοξία των Κυπρίων για την έξοδό τους από την οικονομική κρίση.