Την αντίδραση του υπουργού Παιδείας, Ανδρέα Λοβέρδου, προκάλεσε η περίπτωση του παιδοχειρουργού του νοσοκομείου της Θεσσαλονίκης «Γ. Γεννηματάς», ο οποίος συνελήφθη επ’ αυτοφώρω από αστυνομικούς να χρηματίζεται. 

Ο κ. Λοβέρδος ζήτησε να τεθεί σε αργία ο πανεπιστημιακός παιδοχειρουργός, ενώ και ο διοικητής του νοσοκομείου διέταξε την άρση της εκτέλεσης των καθηκόντων του γιατρού. 

Ο εν λόγω γιατρός υπάγεται στο δυναμικό Πανεπιστημίου και ως εκ τούτου στην αρμοδιότητα του Υπουργείου Παιδείας για τις όποιες κυρώσεις.

Σε αντίστοιχο κλίμα και οι δηλώσεις του υπουργού Υγείας, κ. Μάκη Βορίδη, σχετικά με το θέμα, ο οποίος ανέφερε ότι: «πέραν της ποινικής διαδικασίας, για κάθε ανάλογη περίπτωση, οι διοικητικές κυρώσεις πρέπει να είναι –και είναι- άμεσες, με γνώμονα την υπεράσπιση των Ελλήνων ασθενών».
