Η <strong>άσκηση της χελώνας </strong>έχει σκοπό να μας δυναμώσει, να μας χαλαρώσει καθώς και να διεγείρει όλο μας το νευρικό σύστημα. Το βασικότερο όλων όμως είναι το γεγονός ότι μειώνει την πείνα στα άτομα που τρώνε από νευρικότητα.

<strong>Τρόπος άσκησης </strong>

Η άσκηση γίνεται σε όρθια ή καθιστή στάση.

1. Κατεβάστε το πηγούνι προς το θώρακα, εκτείνοντας την κορυφή του κεφαλιού προς τα πάνω. Ταυτόχρονα εισπνεύστε αργά. Θα αισθανθείτε ένα τράβηγμα του λαιμού προς τα πάνω και οι ώμοι σας θα πέσουν προς τα κάτω.

2. Κατεβάστε το κεφάλι σας αργά προς τα πίσω, σαν να θέλετε το πίσω μέρος του κρανίου σας να ακουμπήσει στο λαιμό σας. Εκπνεύστε αργά. Το πηγούνι θα «κοιτάζει» προς τα πάνω και ο λαιμός σας θα είναι ελαφρώς τεντωμένος. Οι ώμοι σας πρέπει να είναι ανασηκωμένοι, σαν να θέλετε να ακουμπήσουν στα αυτιά.

Επαναλάβετε την άσκηση δώδεκα φορές.

<img class="size-full wp-image-15879 aligncenter" src="http://www.healthreportaz.gr/wp-content/uploads/2016/03/images-7-1.jpg" alt="images (7)" width="240" height="191" />

Τα δύο αυτά μέρη μιας συνεχούς κίνησης, μιμούνται τις κινήσεις της χελώνας καθώς αυτή βγάζει και ξαναβάζει το κεφάλι της στο καβούκι της.

Για την εκτέλεση της άσκησης δεν πρέπει να καταβάλλετε ιδιαίτερη προσπάθεια, παρά μόνο στην αρχή ενδεχομένως, μέχρι να τη μάθετε καλά.

<strong>Η καλύτερη ώρα για την άσκηση της χελώνας είναι το πρωί όταν ξυπνάτε και το βράδυ πριν κοιμηθείτε.</strong> Μπορείτε επίσης να κάνετε την άσκηση αυτή κάθε φορά που αισθάνεστε κάποια ενόχληση ή δυσκαμψία στον αυχένα, στους ώμους ή στο επάνω μέρος της πλάτης.

Απαιτούνται συνήθως τρεις μήνες για να μάθει κανείς καλά αυτή τη βασική εσωτερική άσκηση. Εκείνο πάντως που πρέπει να ξέρετε, είναι ότι η αυτό-θεραπεία, φυσικό αποτέλεσμα της τακτικής εφαρμογής αυτής της άσκησης, είναι εγγυημένη.

&nbsp;

&nbsp;