Καμία άλλη χειρουργική εξέλιξη δεν είχε τόσο σημαντική επιρροή στην χειρουργική κοιλίας όσο η λαπαροσκοπική χολοκυστεκτομή.

Όχι μόνο επειδή ήταν μία επανάσταση στην χειρουργική των χοληφόρων, αλλά επειδή έγινε ο οδηγός για μία μεγάλη εφαρμογή λαπαροσκοπικών τεχνικών και σε άλλα όργανα.<span id="more-94141"></span>

Η Αμερικανική Χειρουργική Εταιρία στο Εθνικό Ινστιτούτο Υγείας, ανέπτυξε ερωτήματα και έθεσε τις βάσεις εφαρμογής της μεθόδου (Λαπαροσκοπική Χολοκυστεκτομή) στην χολολιθίαση.

<strong>Α.</strong> Ποιοι ασθενείς με χολολιθίαση πρέπει να θεραπεύονται?

<strong>Β.</strong> Ποιοι ασθενείς με χολολιθίαση είναι υποψήφιοι για λαπαροσκοπική χολοκυστεκτομή?

<strong>Γ.</strong> Ποιες είναι οι εναλλακτικές μέθοδοι και άλλες χειρουργικές τεχνικές της νόσου των χολολίθων?

<strong>Δ.</strong> Ποια είναι τα συγκριτικά αποτελέσματα της λαπαροσκοπικής χολοκυστεκτομής με την ανοικτή χολοκυστεκτομή και άλλες διαθέσιμες θεραπείες?

<strong>Ε.</strong> Πως ανακαλύπτονται οι λίθοι του χοληδόχου πόρου και θεραπεύονται όταν η λαπαροσκοπική χολοκυστεκτομή είναι ή όχι στην σκέψη μας για να εφαρμοστεί?

<strong>Ζ.</strong> Ποιες είναι οι μελλοντικές οδηγίες για έρευνα στην πρόληψη και αντιμετώπιση της χολολιθίασης σε σχέση με την λαπαροσκοπική χολοκυστεκτομή?

Τα<strong> συμπεράσματα</strong> του συνεδρίου της «Ν Ι Η» (Διεθνής Εταιρεία Υγείας των Ηνωμένων Πολιτειών Αμερικής) είναι τα εξής:
<ul>
	<li>Οι περισσότεροι ασθενείς με χολολιθίαση είναι χωρίς ενοχλήματα (ασυμπτωματικοί).</li>
	<li>Οι ασυμπτωματικοί ασθενείς πρώτα εκδηλώνουν ενοχλήματα και μετά αναπτύσσουν επιπλοκές.</li>
</ul>
Δια τούτο με λίγες εξαιρέσεις οι ασυμπτωματικοί ασθενείς δεν πρέπει να χειρουργούνται.

Όταν όμως εμφανισθούν τυπικά ή άτυπα ενοχλήματα εμφανισθούν, η πιθανότητα υποτροπής αυτών των ενοχλημάτων αλλά και η εμφάνιση επιπλοκών κάνει αναγκαία την θεραπεία (χολοκυστεκτομή).

Επειδή η χολολιθίαση είναι διαδεδομένη νόσος, συνήθως ανακαλύπτεται τυχαία.

Ασθενείς με άτυπα δυσπεπτικά ενοχλήματα και χολολιθίαση πρέπει να υποβάλλονται σε πλήρη διαγνωστικό έλεγχο.

Η λαπαροσκοπική χολοκυστεκτομή είναι είναι μια ασφαλής και αποτελεσματική θεραπεία για τους περισσότερους ασθενείς με συμπτωματική χολολιθίαση.

Η λαπαροσκοπική χολοκυστεκτομή έχει συγκεκριμένα πλεονεκτήματα έναντι της ανοικτής χολοκυστεκτομής.

Λιγότερος μετεγχειρητικός πόνος, εύκολη ανάρρωση χωρίς αύξηση νοσητότητας ή θνησιμότητας μετεγχειρητικά.

Συνολικά το ατομικό και κοινωνικό κόστος της λαπαροσκοπικής χολοκυστεκτομής είναι μικρότερο έναντι της ανοικτής χολοκυστεκτομής, ιδιαίτερα λόγω της μικρής μετεγχειρητικής περιόδου ανάρρωσης.

Η έκβαση της λαπαροσκοπικής χολοκυστέκτομής εξαρτάται τα μέγιστα από την εμπειρία και την ικανότητα του χειρουργού που την πράττει.

Εάν κατά την διάρκεια της λαπαροσκοπικής χολοκυστεκτομής εμφανισθούν διάφορες δυσκολίες, η επέμβαση πρέπει άμεσα να μετατραπεί σε ανοικτή. Η μετατροπής της λαπαροσκοπικής χολοκυστεκτομής σε ανοικτή υπό αυτές τις συνθήκες, αντανακλά σωστή χειρουργική κρίση και όχι επιπλοκή.

Η χορήγηση χολικών αλάτων από το στόμα είναι μία δόκιμη και ασφαλής μέθοδος, ελάχιστα όμως αποδοτική. Είναι εναλλακτική, σε επιλεγμένους ασθενείς υψηλού κινδύνου για χειρουργική επέμβαση.

Διάλυση χολολίθων δι΄επαφής με υπερήχους όπως στην νεφρολιθίαση (λιθοτριψία) δεν έχει κλινική εφαρμογή.

Εξαρτώντας από τις χειρουργικές ικανότητες δια ενδοσκοπική διερεύνηση των λίθων στα χοληφόρα μπορεί να διερευνηθεί η χοληδοχολολιθίαση και ο ίκτερος προεγχειρητικά, διεγχειρητικά ή μετεγχειρητικά.

Οι λαπαροσκόποι χειρουργοί πρέπει να είναι εκπαιδευμένοι και στην λαπαροσκοπική χολαγγειογραφία.

Ασφαλείς, μη επεμβατικές οικονομικές στρατηγικές πρέπει να εξελιχθούν, και εφαρμοστούν ούτως ώστε να προβλεφθεί η νόσος των χολολίθων.

<strong>Συμπερασματικά,</strong> η μέθοδος επιλογής αντιμετώπισης της συμπτωματικής χολολιθίασης είναι η λαπαροσκοπική χολοκυστεκτομή.