<p>Πρόσφατη μελέτη που πραγματοποίησαν επιστήμονες από την Ιαπωνία δείχνει ότι υπάρχει ένας πολύ απλός τρόπος για να ενισχύσουμε την εγκεφαλική λειτουργία και την εγρήγορση, χωρίς τη λήψη ακριβών συμπληρωμάτων.</p>
<p>Στο πλαίσιο της μελέτης, οι ερευνητές υπέβαλαν μία ομάδα εθελοντών σε τεστ ταχύτητας, ενώ κατέγραφαν την λειτουργία του εγκεφάλου τους με λειτουργικές μαγνητικές τομογραφίες. Οι μισοί από τους συμμετέχοντες μασούσαν τσίχλα, ενώ οι άλλοι μισοί όχι.</p>
<p>Όπως διαπιστώθηκε, οι εθελοντές που μασούσαν είχαν πιο γρήγορες αντιδράσεις συγκριτικά με τους υπόλοιπους!</p>
<p>Σύμφωνα με τους ερευνητές, το μάσημα τονώνει τη σκέψη και την εγρήγορση, ενώ αυξάνει κατά 10% την ταχύτητα αντίδρασης, καθώς επηρεάζει 8 διαφορετικές περιοχές του εγκεφάλου, που σχετίζονται με τις κινήσεις και την ικανότητα προσοχής.</p>
<p>Προγενέστερη μελέτη, μάλιστα, είχε καταλήξει στο συμπέρασμα ότι η μάσηση μιας τσίχλας επί 20 λεπτά μπορεί να αυξήσει τον καρδιακό παλμό, κάτι που ίσως σημαίνει ότι περισσότερα θρεπτικά συστατικά και οξυγόνο φτάνουν τελικά στον εγκέφαλο.</p>
<p>Πηγή: onmed.gr</p>


 Πηγή : <a href="http://www.e-reportaz.gr/%ce%b4%ce%b5%ce%af%cf%84%ce%b5-%cf%80%cf%8e%cf%82-%ce%b8%ce%b1-%ce%b3%cf%85%ce%bc%ce%bd%ce%ac%cf%83%ce%b5%cf%84%ce%b5-%ce%bc%ce%b5-%ce%ad%ce%bd%ce%b1%ce%bd-%ce%b1%cf%80%ce%bb%ce%bf%cf%8d/">e-reportaz.gr</a>